cyanic-selkie/wikianc huggingface dataset:
കാമി
ചരിത്രം
ഷിന്റോ മതത്തിന് പ്രത്യേക സ്ഥാപകരോ, ആദ്യകാല ലിപികളോ, ഇല്ല. 712 CE -യിൽ എഴുതപ്പെട്ട ജപ്പാന്റെ പുരാതന എഴുത്തുകളായ കോജിക്കി യിലും,  720 CE  യിൽ എഴുതപ്പെട്ട നിഹോൻഷോക്കി യിലും ജപ്പാന്റെ ആദ്യകാല വിശ്വാസങ്ങളെപറ്റി പ്രതിപാതിക്കുന്നുണ്ട്. കോജിക്കിയിൽ വിവിധ കാമികളെ പറ്റിയും പരാമർശിക്കുന്നു.
പുരാധന ഷിന്റോ വിശ്വാസമനുസരിച്ച് കാമിക്ക് അഞ്ച് സവിശേഷതകളുണ്ട്.
കാമി എന്നത് എല്ലായിപ്പോഴും മാറ്റങ്ങൾക്ക് വിധേയമാകുന്ന ആശയമാണ്, പക്ഷെ ജപ്പാനിൽ അവ ഇപ്പോളും നിലനിൽക്കുന്നു. പണ്ട് കാമികളുടെ പങ്ക് പ്രധാനമായും ആത്മാക്കളെ സംബന്ധിച്ചായിരുന്നു. മലയും, കടലും കാമികളായിരുന്നു. കൃഷി വന്നതോടുകൂടി മണ്ണും, കൃഷിയും കാമികളായി. ആദ്യകാല കാമി മനുഷ്യ അനുഷ്ടാനങ്ങൾ അവരുടെ കൃഷിക്ക് നല്ല വിളവ് ലഭിക്കുന്നതിനായിട്ടായിരുന്നു. ഇവ പിന്നീട് പുരാതന ചക്രവർത്തിമാരുടെ ശക്തി ബലവുമായി.
ഷിന്റോ മതത്തിൽ കാമിയുമായിട്ടുള്ള ഒരു പ്രധാന കഥയുണ്ട്. ഷിന്റോ വിശ്വാസത്തിലെ കേന്ദ്ര കാമിയായ അമാത്തെരസ് തന്റെ പേരകുട്ടിയെ ഭൂമിയിലേക്ക് അവിടം ഭരിക്കാനായി പറഞ്ഞയക്കുന്നു. കൂടെ മണ്ണിനെ വയലുകളുടെ സ്വർഗ്ഗമാക്കി (തക്കാമാഗാഹര) തീർക്കുന്ന  അഞ്ച് അരിമണികളും.
ഉത്സവങ്ങൾ
ആദ്യത്തെ രേഖപ്പെടുത്തിയ അനുഷ്ടാന ഉത്സവം എന്നത് നീനാമെ-സായ് ആണ്, തന്റെ മണ്ണിൽ നല്ല വിളവ് ലഭിക്കുവാനായി ചക്രവർത്തി തന്റെ പുതിയതായി വിളവെളുത്ത നെല്ല് കാണിക്ക വച്ചുകൊണ്ടുള്ള ഉത്സവമാണത്. വർഷത്തിലൊരിക്കൽ നടക്കുന്നതാണിത്. പുതിയ ചക്രവർത്തി വന്നപ്പോൾ ശക്തിക്കുവേണ്ടി ഒനാമെസായി എന്ന് പേരിൽ ഉത്സവം നടത്തി.ഈ ഉത്സവവും പുതിയതായി വിളവെടുത്ത നെല്ല് കാണിക്കവച്ചുകൊണ്ടാണ്. വിരുന്നും അതിനോടനുബന്ധിച്ച് നടത്തുന്നു.
സ്വയം ശുദ്ധീകരിക്കുന്ന ഒരു ആചാരം കഴിഞ്ഞാണ് ജനങ്ങൾ കാമിക്കുമുന്നിൽ വരുക. കയ്യ് കഴുകളിൽ തുടങ്ങി, വെള്ളം കുടിക്കയും അതിൽ നിന്ന് കുറച്ച് പുറത്തേക്ക് കളയുകയും, അതിലൂടെ ഹൃദയം, മനസ്സ്, ആത്മാവ് എന്നിവ ശുദ്ധമാക്കൽ വരെ യാണ് ഈ ആചാരം. അതുകഴിഞ്ഞാൽ കാമിയുടെ ശ്രദ്ധ പിടിച്ചുപറ്റുന്ന പ്രവർത്തികൾ ചെയ്യുന്നു. ശേഷം തങ്ങളുടെ ആവശ്യങ്ങലോ, പ്രാർത്ഥനകളോ നടത്തിയശേഷം മുട്ടുകുത്തി രണ്ട് പ്രാവശ്യം വണങ്ങി, കൈകൊണ്ട് രണ്ട് പ്രവാശ്യം തപ്പുകൊട്ടിയതിനുശേഷം അവസാനത്തെ വണങ്ങലോടെ വിശ്വാസികൾ അവിടെനിന്നിറങ്ങുന്നു.
അവലംബം
വർഗ്ഗം:ജപ്പാനീസ് ദൈവങ്ങൾ വർഗ്ഗം:ജപ്പാനീസ് മിഥോളജി വർഗ്ഗം:പ്രകൃതി ദേവതകൾ
പോൾട്ടാവ
പോൾട്ടാവ മധ്യ ഉക്രെയ്നിൽ വോർസ്ക്ല നദിയോരത്ത് സ്ഥിതി ചെയ്യുന്ന ഒരു നഗരമാണ്. പോൾട്ടാവ ഒബ്ലാസ്റ്റിന്റെയും (പ്രവിശ്യ) ചുറ്റുമുള്ള പോൾട്ടാവ റയോണിന്റെയും (ജില്ല) തലസ്ഥാന നഗരമാണിത്. ഭരണപരമായി ഒബ്ലാസ്റ്റ് പ്രാധാന്യമുള്ള ഒരു നഗരമായി സംയോജിപ്പിച്ചിരിക്കുന്ന പോൾട്ടാവ റയോണിന്റെ ഭാഗമല്ല. ഇവിടുത്തെ ജനസംഖ്യ 2021 ലെ കണക്കുകൾ പ്രകാരം 283,402 ആയിരുന്നു.
അവലംബം
വർഗ്ഗം:ഉക്രൈനിലെ നഗരങ്ങൾ
ആണ്ടാൾ (മലയാള ചലച്ചിത്രം)
ഷരീഫ് ഈസ സംവിധാനം ചെയ്ത ഒരു മലയാളചലച്ചിത്രമാണ് 'ആണ്ടാൾ'. ഇർഷാദ് നായക കഥാപാത്രത്തെ അവതരിപ്പിക്കുന്ന ഈ സിനിമ തമിഴ് ശ്രീലങ്കൻ അഭയാർഥികളുടെ ജീവിതം തികച്ചും വ്യത്യസ്തമായ രീതിയിൽ അവതരിപ്പിക്കുന്നു.
ഈ ചിത്രത്തിൽ അഭിജ എസ് കല നായികാ പ്രാധാന്യമുള്ള കഥാപാത്രത്തെ അവതരിപ്പിക്കുന്നു. കൂടാതെ ധന്യ അനന്യ, സാദിക്ക്, ശിവലിങ്കം, രാമചന്ദ്രൻ, ജേക്കബ്ബ് പാപ്പാളി എന്നിവരും തദ്ദേശീയരും വേഷമിടുന്നു.
പ്രമോദ് കൂവേരിയാണ് കഥ, തിരക്കഥ, സംഭാഷണം എന്നിവ നിർവ്വഹിക്കുന്നത്.
വർഗ്ഗം:മലയാളചലച്ചിത്രങ്ങൾ
നാനാവതി-മേത്ത കമ്മീഷൻ
ഗുജറാത്തിലെ ഗോധ്ര തീവണ്ടി കത്തിക്കൽ സംഭവത്തെ കുറിച്ച് അന്വേഷിക്കാനായി നിയോഗിക്കപ്പെട്ട സമിതിയാണ് നാനാവതി-മേത്ത കമ്മീഷൻ. പിന്നീട് 2002 ലെ ഗുജറാത്ത് കലാപത്തിന്റെ അന്വേഷണവും കൂടി ഉൾപ്പെടുത്തി വിപുലീകരിച്ചു. 2002 മാർച്ച് 6-ന് കെ.ജി. ഷാ എന്ന ന്യായാധിപൻ ഏകാംഗമായാണ് അന്വേഷണക്കമ്മീഷൻ ആരംഭിച്ചത്. ഷാ, മോദിയുമായുള്ള തന്റെ അടുപ്പം കാരണം വിമർശനവിധേയനായിരുന്നതിനാൽ കമ്മീഷനിൽ ജി.ടി. നാനാവതി എന്ന മുൻ സുപ്രിം കോടതി ന്യായാധിപനെ ഉൾപ്പെടുത്തി പുനസംഘടിപ്പിച്ചു. കാലാവധിക്ക് മുൻപെ ജസ്റ്റിസ് ഷാ, മരണപ്പെട്ടതിനാൽ അക്ഷയ് എച്ച് മേത്തയെ കമ്മീഷനിൽ ഉൾപ്പെടുത്തുകയായിരുന്നു. നരോദ പാട്യ കൂട്ടക്കൊലക്കേസിലെ മുഖ്യപ്രതി ബാബു ബജ്‌രംഗിക്ക് ജാമ്യം അനുവദിച്ച അതേ ജഡ്ജിയായിരുന്നു മേത്ത.
2008 സെപ്തംബറിൽ കമ്മീഷന്റെ ഒന്നാം റിപ്പോർട്ട് കവറിങ് ദ ഗോധ്ര ട്രെയിൻ ബേണിങ് ഇൻസിഡന്റ് (പാർട്ട് 1) സമർപ്പിക്കപ്പെട്ടു. സംഭവം ആസൂത്രിതമായ ഗൂഢാലോചനയാണെന്ന കണ്ടെത്തലാണ് റിപ്പോർട്ടിലുള്ളത്. 24 തവണ കാലാവധി നീട്ടിക്കിട്ടപ്പെട്ട ശേഷം 2014 ഒക്റ്റോബർ 31-ന് പ്രവർത്തനമവസാനിപ്പിച്ചു. ഗുജറാത്ത് കലാപവുമായി ബന്ധപ്പെട്ട രണ്ടാം റിപ്പോർട്ട് 2014 നവംബർ 18-നാണ് സമർപ്പിക്കപ്പെട്ടത്.
അവലംബം
വർഗ്ഗം:ഇന്ത്യയിലെ കമ്മീഷനുകൾ വർഗ്ഗം:2002-ലെ ഗുജറാത്ത് കലാപം
ഷരീഫ് ഈസ
മലയാളത്തിലെ ഒരു ചലച്ചിത്രസംവിധായകനും സ്റ്റേജ് ആർട്ടിസ്റ്റുമാണ് ഷരീഫ് ഈസ (Shareef Easa). 2018 -ലെ തന്റെ ആദ്യ ചലച്ചിത്ര സംരംഭത്തിന് തന്നെ സംസ്ഥാന സർക്കാരിന്റെ മികച്ച സിനിമയ്ക്കുള്ള പുരസ്ക്കാരം ഉൾപ്പടെ നിരവധി അവാർഡുകളും നിരൂപക പ്രശംസകളും ലഭിച്ചിട്ടുണ്ട്.
1985 ഡിസംബർ 04 ന് കണ്ണൂർ കേരളത്തിലെ കൂവേരിയിലാണ് ഷരീഫ് ഈസ (ഷരീഫ് സി) ജനിച്ചത്. മാതാപിതാക്കൾ ഈസാൻ, ആസിയ എന്നിവരാണ്. വിദ്യാഭ്യാസം പൂർത്തിയാക്കിയ ശേഷം ഫോട്ടോഗ്രാഫറായി ഔദ്യോഗിക ജീവിതം ആരംഭിച്ചു. ഒരു പ്രമുഖ ന്യൂസ് പേപ്പറിന്റെ ജില്ലാ പതിപ്പിലും റിപ്പോർട്ടറായി പ്രവർത്തിച്ചു. നാടകങ്ങളും ഹ്രസ്വചിത്രങ്ങളും സംവിധാനം ചെയ്ത അദ്ദേഹം ചലച്ചിത്രമേഖലയിൽ അസോസിയേറ്റ് ഡയറക്ടറായും പ്രവർത്തിച്ചു.
ഖൻദഖ് യുദ്ധം
മദീനയിലെ മുസ്‌ലിങ്ങളെ ആക്രമിക്കാൻ മുന്നൊരുക്കങ്ങളുമായി വന്ന ഖുറൈഷികളും ജൂതരും മറ്റു ചില ഗോത്രങ്ങളും അടങ്ങിയ സഖ്യത്തെ മദീനയിലെ മുസ്‌ലിങ്ങൾ കിടങ്ങ് കുഴിച്ച് (അറബി:ഖൻദഖ്) നേരിട്ട യുദ്ധമായാണ് ഖൻദഖ് യുദ്ധം ( The Battle of the Trench - ) എന്ന പേരിൽ ചരിത്രത്തിൽ അറിയപ്പെടുന്നത് (AD.627/AH.5 മാർച്ച് 31 - ഏപ്രിൽ 5). അഹ്സാബ് യുദ്ധം അഥവാ സഖ്യകക്ഷി യുദ്ധം (Battle of the Confederates - ) എന്നും ഈ യുദ്ധം അറിയപ്പെടുന്നു. കിടങ്ങുകാരണം സഖ്യസേനക്ക് മദീനാ പട്ടണത്തിലേക്ക് പ്രവേശിക്കാനായില്ല. അതിനാൽ നേരിട്ടുള്ള ഏറ്റുമുട്ടലുകൾ ഇതിലുണ്ടായില്ല.
പശ്ചാത്തലം
മക്കയിൽ നിന്ന് മദീനയിലേക്ക് ഹിജ്റ ചെയ്ത ശേഷവും ഖുറൈശികൾ മുസ്ലിങ്ങൾക്കെതിരെ നീക്കങ്ങൾ ആരംഭിച്ചിരുന്നു. ഹിജ്റ രണ്ടാം വർഷം ബദറിൽ നടന്ന യുദ്ധത്തിൽ മുസ്‌ലിങ്ങൾ വിജയിച്ചെങ്കിലും ഉഹ്ദിൽ നടന്ന യുദ്ധത്തിൽ ഖുറൈശികൾ ഭാഗീക വിജയം നേടി. ഇത് അവർക്ക് ആത്മ വിശ്വാസം നൽകി. മദീനക്കുള്ളിൽ ചെന്ന് മുസ്‌ലിങ്ങളെ ആക്രമിക്കുക എന്ന ലക്ഷ്യത്തോടെ മുസ്ലിങ്ങലുമായി ശത്രുതയുള്ള എല്ലാവരുടെയും സഖ്യ സൈന്യത്തെ രൂപീകരിക്കാൻ നീക്കങ്ങൾ ഖുറൈശികൾ ആരംഭിച്ചു. അവർക്ക് നിർണായകമായ രൂപത്തിൽ ഒരു രഹസ്യ സഹായവും വാഗ്ദാനം ചെയ്യപ്പെട്ടു.
കിടങ്ങ് യുദ്ധതന്ത്രം
ഖുറൈഷികളുടെ സഖ്യ സേന രൂപീകരിക്കാനുള്ള നീക്കത്തിന്റെ വിവരം അറിഞ്ഞ പ്രവാചകൻ മുഹമ്മദ്‌ ഇതിനെ പ്രതിരോധിക്കാനുള്ള നീക്കങ്ങൾ ആരംഭിച്ചു. സൽമാനുൽ ഫാരിസ് എന്ന പേർഷ്യക്കാരനായ സ്വഹാബിയാണ് കുതിരപ്പടയെ നേരിടാനുള്ള പേർഷ്യൻ യുദ്ധതന്ത്രമായ കിടങ്ങ് കുഴിക്കൽ എന്ന തന്ത്രം നിർദ്ദേശിക്കുന്നത്. ഇത് സ്വീകരിച്ച മുസ്‌ലിങ്ങൾ മദീന പട്ടണത്തെ ചുറ്റി നീളത്തിൽ ഒരു കിടങ്ങ് കുഴിക്കാൻ ആരംഭിച്ചു. സൽഅ് കുന്നിന്റെ വടക്ക് ഭാഗത്തായി രണ്ട് വശത്തായാണ് നീളത്തിൽ കിടങ്ങ് കുഴിച്ചത്. മദീനയുടെ ബാക്കി ഭാഗങ്ങൾ കുതിരകൾക്ക് കടക്കാനാവാത്ത പുരാതനമായ ഒരു ലാവാ പ്രവാഹം കൊണ്ടുണ്ടായ മണ്ണ് നിറഞ്ഞ ഭാഗങ്ങളായിരുന്നു. ബാക്കി ഭാഗങ്ങൾ മരങ്ങൾ ഇടതൂർന്നു വളർന്ന ഭാഗങ്ങളും. കിടങ്ങ് നിർമ്മാണം പൂർത്തിയായതോടെ മുസ്‌ലിങ്ങൾ യുദ്ധ സജ്ജരായി സഖ്യ സേനയെ കാത്തിരുന്നു. എന്നാൽ മദീനക്ക് ഉള്ളിൽ ഉണ്ടായിരുന്ന ഒരു വലിയ അപകടത്തെ അവർ അറിഞ്ഞില്ല.
യുദ്ധം
AD.627/AH.5 മാർച്ച് 31ന് യുദ്ധ സജ്ജരായ സഖ്യ സൈന്യം മദീന അതിർത്തിയിൽ എത്തി. ജുഹ്ഫ വഴിയും ഉഹ്ദ് വഴിയും ഒരേ സമയം പതിനായിരത്തോളം സൈനികർ മദീനയെ കയറി ആക്രമിക്കുക എന്ന വ്യക്തമായ പദ്ധതിയോടെയാണ് ഖുറൈഷികളുടെ നേതൃത്വത്തിലുള്ള സഖ്യ സൈനികർ എത്തിയത്. 2000 മാത്രമായിരുന്നു മുസ്‌ലിം സേനാ ബലം. നിർണായകമായ രീതിയിൽ മദീനാ പട്ടണത്തിനുള്ളിൽ വസിച്ചിരുന്ന മുസ്‌ലിങ്ങളുമായി സമാധാന സഖ്യമുണ്ടായിരുന്ന ബനൂ ഖുറൈള്വ എന്ന ജൂതഗോത്രം കരാർ ലംഘിച്ചു സഖ്യ സേനക്കൊപ്പം ചേരും എന്ന വാഗ്ദാനവും അവർക്ക് ലഭിച്ചിരുന്നു.
ചുരുക്കത്തിൽ ആക്രമണ ശ്രമം ഉപരോധത്തിന് വഴിമാറി. അതെ സമയം ഭയവിഹ്വരായ മുസ്‌ലിം സൈനികരെ കൂടുതൽ ഭയപ്പെടുത്തി ബനൂ ഖുറൈള്വക്കാർ കൂടുമാറിയ ആക്രമണ സജ്ജരാവുന്ന വിവരം അവരെ തേടിയെത്തി. സഖ്യ സൈനികർ പുതിയ തന്ത്രങ്ങൾ ആലോചിച്ചു. ബനൂ ഖുറൈള്വക്കാരുടെ സഹായത്തിലായിരുന്നു അവരുടെ പ്രതീക്ഷ. ഇതിനിടയിൽ മുസ്‌ലിങ്ങൾ നിയോഗിച്ച ചില ചാരന്മാർ സഖ്യ സൈന്യത്തിനും ബനൂ ഖുറൈള്വക്കാർക്കും ഇടയിൽ ചില തെറ്റിദ്ധാരണകൾ ഉണ്ടാക്കുന്നതിൽ വിജയിച്ചു. ഇരു പക്ഷവും മറ്റുള്ളവരുടെ സഹായത്തിൽ സംശയാലുക്കളായി.
യുദ്ധാവസാനം
ഉപരോധം വിജയിക്കില്ല എന്ന് പറഞ്ഞു സഖ്യ സൈന്യത്തിലെ ചില കക്ഷികൾ യുദ്ധം അവസാനിപ്പിച്ചു പിന്മാറി. എന്നാൽ നീണ്ട ഒരു ഉപരോധത്തിന് സജ്ജീകരണവുമായി വന്ന ഖുറൈശികൾ തോറ്റു പിന്മാറാൻ ഒരുക്കമല്ലായിരുന്നു. പക്ഷെ അഞ്ചാം ദിവസം ഖുറൈഷി സൈനിക താവളം സ്ഥിതിചെയ്യുന്ന പ്രദേശത്തുണ്ടായ ഒരു കനത്ത മരുക്കൊടുങ്കാറ്റിൽ ഖുറൈഷി സേനക്ക് കാര്യമായ നാശ നഷ്ടങ്ങൾ ഉണ്ടായി. അതോടെ പിന്മാറാതെ നിവർത്തിയില്ലാതായ ഖുറൈഷി സൈന്യം ഉപരോധം അവസാനിപ്പിച്ചു പിന്മാറി.
അനന്തരഫലം
നിർണായകമായ സമയത്ത് സമാധാന കരാർ ലംഘിച്ചു യുദ്ധത്തിനോരുങ്ങിയ ബനൂ ഖുറൈള്വ ജൂത ഗോത്രത്തിലെ സൈനികരെ ആക്രമിച്ച മുസ്‌ലിങ്ങൾ അവരെ വധിക്കുകയും കീഴടങ്ങിയവരെ മദീനയിൽ നിന്നും നാട് കടത്തുകയും ചെയ്തു.
സസ്യസ്വേദനം
ചെടിയിലെ വേരുകൾ വലിച്ചെടുക്കുന്ന വെള്ളം ഇലകൾ, തടി, പൂവ് എന്നിവയിൽകൂടി ബഷ്പമായി പുറത്തേക്കു വിടുന്ന പ്രവർത്തിയാണ് സസ്യ സ്വേദനം.
ആഗിരണം ചെയ്യുന്ന വെള്ളത്തിന്റെ കുറച്ചു മാത്രമെ ജീവൽ പ്രവർത്തനങ്ങൾക്ക് ആവസ്യമുള്ളു. ഇലകളുടെ ഉപരിവൃതിയിലുള്ള ‘’’ആസ്യരന്ത്രങ്ങൾ’’’ വഴിയണ് പ്രധാനമായും പ്രവർത്തനം നടക്കുന്നത്. ഇലകളിലെ ക്യൂട്ടിക്കിളിൽ കുട്ടിക്കിളിൽ കൂടിയും തടിയിലെ ലെന്റിസെൽ എന്നതിൽ കൂടേയും ചെറിയ തോതിൽ സ്വേദനം നടക്കാറുണ്ട്. ആസ്യരന്ത്രങ്ങളുടെ വശങ്ങളിളുള്ള ‘’’കാവൽകോശങ്ങൾ’’’ സുഷിരങ്ങൾ ആവസ്യത്തിന് തുറന്നും അടച്ചും ബാഷ്പീകരണം നിയന്ത്രിക്കുന്നു.
നിയന്ത്രണം
അന്തരീക്ഷത്തിലെ വെള്ളത്തിന്റെ അളവ്്, ഊഷ്മാവ്, കാറ്റു്, സൂര്യപകാശം, വെള്ളത്തിന്റെ ലഭ്യത, മണ്ണിന്റെ ഊഷ്മാവ് എന്നിവ അനുസരിച്ച് ആസ്യരന്ത്രത്തിന്റെ വലിപ്പത്തിൽ വ്യത്യസം വരുത്തി, സ്വെദനം നിയന്ത്രിക്കും. മഹാഗണി, ഉങ്ങ്, തേക്ക് തുടങ്ങിയ ചെടികൾ ജല ലഭ്യത കുറയുന്ന കാലത്ത് ഇല്പൊഴിച്ച് സ്വേദനം നിയന്ത്രിക്കാറുണ്ട്.
മരുഭൂമിയിൽ വളരുന്ന ചെടികളുടെ ക്യൂട്ടിക്കിൾ കനം കൂടിയതായിരിക്കും. ഇലകൾ ലോപിച്ചിരിക്കും. മരുഭൂമിയിലെ ചില സസ്യങ്ങൾ സ്വേദനം കുറയ്ക്കാനായി പകൽ ആസ്യരന്ത്രങ്ങൾ അടയ്ക്കുകയും സ്വെദനം കുറയുന്ന രാത്രി തുറക്കുകയും ചെയ്യും. അവ പ്രത്യേക തരത്തിലുള്ള പ്രകാശസംശ്ലേഷണം നടത്തുന്നു.
അവലംബം
വർഗ്ഗം:സസ്യശാസ്ത്രം
പേടിഎം
ഇന്ത്യയിലെ ഒരു ഇ-കൊമേഴ്‌സ് പേയ്‌മെന്റ് സംവിധാനവും ഡിജിറ്റൽ വാലറ്റ് കമ്പനിയുമാണ് പേടിഎം (പേ-ടി-എം), ഉത്തർപ്രേദേശിലെ നോയിഡയിലെ പ്രത്യേക സാമ്പത്തിക മേഖലയിലാണ് ഇതിന്റെ ആസ്ഥാനം. പേടിഎം 11 ഇന്ത്യൻ ഭാഷകളിൽ ലഭ്യമാണ്, കൂടാതെ മൊബൈൽ റീചാർജുകൾ, യൂട്ടിലിറ്റി ബിൽ പേയ്‌മെന്റുകൾ, യാത്ര, സിനിമകൾ, ഇവന്റ് ബുക്കിംഗ് എന്നിവ പോലുള്ള ഓൺലൈൻ ഉപയോഗ സേവനങ്ങളും, പലചരക്ക് കടകൾ, പച്ചക്കറി ഷോപ്പുകൾ, റെസ്റ്റോറന്റുകൾ, പാർക്കിംഗ്, ടോളുകൾ തുടങ്ങി അനവധി നിരവധി ആവശ്യങ്ങൾക്ക് പേടിഎം ഇന്ന് ഉപയോഗിക്കുന്നു. ക്യുആർ കോഡ് ഉപയോഗിക്കുക വഴി പേടിഎം കൂടുതൽ ജനകീയമായി. 2018 ജനുവരിയിലെ കണക്കനുസരിച്ച് പേടിഎമ്മിന്റെ മൂല്യം 10 ​​ബില്യൺ ഡോളറാണ്.
വിവാദം
വരുമാനം ഉണ്ടാക്കുന്നതിനായി കമ്പനി പരസ്യങ്ങളും പണമടച്ചുള്ള പ്രമോഷണൽ ഉള്ളടക്കവും ഉപയോഗിക്കുന്നതായി ആരോപണമുണ്ട്. കാലിഫോർണിയ ആസ്ഥാനമായുള്ള പേയ്പാൽ എന്ന കമ്പനി, പേടിഎമ്മിനെതിരെ സമാനമായ ലോഗോ ഉപയോഗിച്ചതിന് ഇന്ത്യൻ വ്യാപാരമുദ്ര ഓഫീസിൽ 2016 നവംബർ 18 ന് കേസ് ഫയൽ ചെയ്തിരുന്നു.
അവലംബം
വർഗ്ഗം:ഓൺലൈൻ കമ്പനികൾ വർഗ്ഗം:വ്യാപാര വെബ് സൈറ്റ്
പെരിനിയം
പുരുഷന്മാരിലെ മലദ്വാരത്തിനും വൃഷണസഞ്ചിയ്ക്കും ഇടയിലോ സ്ത്രീകളിലെ മലദ്വാരത്തിനും വുൾവയ്ക്കും ഇടയിലുള്ള ഇടമാണ് മനുഷ്യരിലെ പെരിനിയം. പ്യൂബിക് സിംഫൈസിനും (പ്യൂബിക് ആർച്ച്) കോക്സിക്സിനും (വാൽ അസ്ഥി) ഇടയിലുള്ള ശരീരത്തിന്റെ ഭാഗമാണ് പെരിനിയം, പെരിനിയൽ ബോഡിയും ചുറ്റുമുള്ള ഘടനകളും ഉൾപ്പെടുന്നു. അതിരുകൾ എങ്ങനെ നിർവചിക്കപ്പെടുന്നു എന്നതിൽ ചില വ്യത്യാസങ്ങളുണ്ട്. പെരിനിയൽ റാഫേ ദൃശ്യമാകുകയും വ്യത്യസ്ത അളവുകളിൽ ഉച്ചരിക്കുകയും ചെയ്യുന്നു. പെരിനിയം ലൈംഗിക ഉത്തേജനം ലഭിക്കുന്ന സ്ഥലമാണ്
പദോല്പത്തി
പെരൈനിയം എന്ന വാക്ക്, ഗ്രീക്ക് പദമായ പെരിനോസ് എന്നതിൽ നിന്ന് ലത്തിനിലൂടെ ഉത്പന്നമായി. ഈ പദം പുരുഷന്മാരിൽ മാത്രമാണ് ആദ്യം ഉപയോഗിച്ചിരുന്നത്
ഘടന
പ്യൂബിക് സിംഫിസിസിനും കോക്സിക്സിനും ഇടയിലുള്ള ഉപരിതല മേഖലയാണ് പെരിനിയം പൊതുവെ നിർവചിച്ചിരിക്കുന്നത്. പെൽവിക് ഡയഫ്രത്തിന് താഴെയും കാലുകൾക്കിടയിലും പെരിനിയം സ്ഥിതിചെയ്യുന്നു. മലദ്വാരവും സ്ത്രീകളിൽ യോനിയും ഉൾപ്പെടുന്ന വജ്ര ആകൃതിയിലുള്ള പ്രദേശമാണിത്. അതിന്റെ നിർവചനം വ്യത്യാസപ്പെടുന്നു: ഈ പ്രദേശത്തെ ഉപരിപ്ലവമായ ഘടനകളെ മാത്രമേ ഇത് പരാമർശിക്കാൻ കഴിയൂ, അല്ലെങ്കിൽ ഉപരിപ്ലവവും ആഴത്തിലുള്ളതുമായ ഘടനകൾ ഉൾപ്പെടുത്താൻ ഇത് ഉപയോഗിക്കാം. പെരിനിയം പെൽവിസിന്റെ ഔട്ട്ലെറ്റിനോട് യോജിക്കുന്നു.
ടോക്ക് മക്കിൻവ
നൈജീരിയൻ റേഡിയോ വ്യക്തിത്വവും ടെലിവിഷൻ അവതാരകയും വ്ലോഗറും, ലൈഫ്സ്റ്റൈൽ സംരംഭകയും, എഴുത്തുകാരിയുമാണ് ടോക്ക് മക്കിൻവ (ജനനം: നവംബർ 3, 1984). റിഥം 93.7 എഫ്എമ്മിൽ ദി മോണിംഗ് ഡ്രൈവ് ഹോസ്റ്റുചെയ്യുന്നതിനും ടോക്ക് മൊമെന്റ്സ് എന്ന യൂട്യൂബ് വ്ലോഗ് സീരീസിനും പ്രശസ്തയാണിവർ. 2016 നവംബറിൽ അവർ ഓൺ ബികമിംഗ് എന്ന പുസ്തകം പുറത്തിറക്കി.
കരിയർ
2010-ൽ, റിഥം 93.7 എഫ്എമ്മിന്റെ ദി മോർണിംഗ് ഡ്രൈവ് ഷോയിൽ സഹ-ഹോസ്റ്റായി മക്കിൻ‌വ തന്റെ മാധ്യമ അരങ്ങേറ്റം നടത്തി. 2012 ൽ നൈജീരിയയിലെ ഏറ്റവും സുന്ദരിയായ പെൺകുട്ടിയുടെ (എം‌ബി‌ജി‌എൻ) സൗന്ദര്യമത്സരത്തിന്റെ അവതാരകയായി ടെലിവിഷനിൽ പ്രത്യക്ഷപ്പെട്ടു, നൈജീരിയയിലുടനീളം തത്സമയം പ്രക്ഷേപണം ചെയ്ത ഒന്നായിരുന്നു ഇത്. ടോസിൻ ബക്ക്നോർ, ഒറേക്ക ഗോഡിസ് എന്നിവർക്കൊപ്പം ഫ്ലൈടൈം ടിവിയുടെ 3 ലൈവ് ചിക്കുകളും അവർ സഹ-ഹോസ്റ്റ് ചെയ്തിട്ടുണ്ട്. 2012 ന്റെ അവസാനത്തോടെ ടെറസ്ട്രിയൽ ടെലിവിഷനിലേക്ക് വ്യാപിക്കുന്നതിനുമുമ്പ് ഷോ ഒരു വെബ് സീരീസായി അരങ്ങേറി. ഷോയുടെ രണ്ടാം സീസണിൽ ഫ്ലൈടൈം ടിവിയുമായുള്ള കരാർ മക്കിൻ‌വ പുതുക്കിയില്ല, പകരം അവളുടെ റേഡിയോ സഹപ്രവർത്തകയായ ഒമാലിച്ചയെ നിയമിച്ചു. 2012 ൽ മക്കിൻ‌വ തന്റെ യൂട്യൂബ് വ്ലോഗ് സീരീസ് ടോക്ക് മൊമെന്റ്സ് സമാരംഭിച്ചു. തുടർന്ന് 2014 ജനുവരിയിൽ ഹിപ് ഹോപ് വേൾഡ് മാഗസിൻ അതിന്റെ അഭിമുഖത്തിന്റെയും ടോക്ക് സീരീസിന്റെയും ട്രെൻഡിംഗിന്റെ അവതാരകയായി മക്കിൻവയെ പ്രഖ്യാപിച്ചു. എബോണി ലൈഫ് ടിവിയിൽ അതിന്റെ പ്രധാന ഷോ മൊമെന്റുകളുടെ സഹ-അവതാരകയായും അവർ സ്ഥാനം നേടി. 2013 ഫ്യൂച്ചർ ആന്റ് സിറ്റി പീപ്പിൾ അവാർഡുകളും 2014 ഹെഡീസ് അവാർഡുകളും ഉൾപ്പെടെ നിരവധി ശ്രദ്ധേയമായ പരിപാടികൾക്ക് മക്കിൻവ ആതിഥേയത്വം വഹിച്ചു.
സ്വകാര്യ ജീവിതം
2014 ജനുവരി 15 ന് മജെ അയിഡയെ എട്ട് വർഷമായി ബന്ധപ്പെട്ടിരുന്ന മക്കിൻവ വിവാഹം കഴിച്ചു. മുൻ കാമുകി ഗർഭം ധരിച്ചതായി കണ്ടെത്തിയതിനെത്തുടർന്ന് 2015-ൽ അവർ അയിഡയിൽ നിന്ന് പിരിഞ്ഞു. 2017 ഒക്ടോബർ 5 ന് അയീഡയുമായുള്ള മക്കിൻ‌വയുടെ വിവാഹം ലാഗോസ് ഹൈക്കോടതി അയിഡ പരസ്‌ത്രീഗമനം ചെയ്തു എന്നതിന്റെ അടിസ്ഥാനത്തിൽ വേർപെടുത്തി.
ഏഷ്യാനെറ്റ് സ്റ്റാർ കമ്മ്യൂണിക്കേഷൻസ്
ഏഷ്യാനെറ്റ് സ്റ്റാർ കമ്മ്യൂണിക്കേഷൻസ്, മുമ്പ് ഏഷ്യാനെറ്റ് കമ്മ്യൂണിക്കേഷൻസ്.വാൾട്ട് ഡിസ്നി കമ്പനിയുടെ പൂർണ ഉടമസ്ഥതയിലുള്ള സ്റ്റാർ ഇന്ത്യയുടെ ഉടമസ്ഥതയിലുള്ള ഒരു ഇന്ത്യൻ മാധ്യമ കമ്പനിയാണ്. ഏഷ്യാനെറ്റ് സ്റ്റാർ കമ്മ്യൂണിക്കേഷൻസ് മലയാള ചാനലുകളായ ഏഷ്യാനെറ്റ്, ഏഷ്യാനെറ്റ് എച്ച്ഡി, ഏഷ്യാനെറ്റ് പ്ലസ്, ഏഷ്യാനെറ്റ് മിഡിൽ ഈസ്റ്റ്, ഏഷ്യാനെറ്റ് മൂവീസ്, കന്നഡ ചാനലുകളായ സ്റ്റാർ സുവർണ്ണ, സ്റ്റാർ സുവർണ്ണ എച്ച്ഡി, സ്റ്റാർ സുവർണ്ണ പ്ലസ്, തമിഴ് ചാനലുകൾ സ്റ്റാർ വിജയ്, സ്റ്റാർ വിജയ് സൂപ്പർ, സ്റ്റാർ വിജയ് എച്ച്.ഡി., സ്റ്റാർ വിജയ് മ്യൂസിക് എന്നിവ പ്രവർത്തിക്കുന്നു. .
ടോക്ക് മക്കിൻവ
അംഗീകാരങ്ങൾ
2013-ൽ ഒസാസ് ഇഗൊദാരോ, ഡെയർ ആർട്ട് അലേഡ്, ഡാൻ ഫോസ്റ്റർ എന്നിവർക്കൊപ്പം മക്കിൻ‌വ യുണൈറ്റഡ് ആഫ്രിക്ക കമ്പനി ഓഫ് നൈജീരിയയുടെ അംബാസഡറായി. മാഗിയുടെ പുതിയ മുഖമായി മാറുന്നതിനായി നെസ്‌ലെ നൈജീരിയയുമായി ഒരു മില്യൺ ദശലക്ഷം നായരാ കരാറിൽ അവർ ഒപ്പുവച്ചു. 2016-ൽ മക്കിൻ‌വ മെക്രാൻ കോസ്മെറ്റിക്സിന്റെ ബ്രാൻഡ് അംബാസഡറായി. പേപോർട്ട്, സിറോക്ക് എന്നിവയുടെ അംബാസഡറായും പ്രവർത്തിച്ചിട്ടുണ്ട്.
അവലംബം
വർഗ്ഗം:1984-ൽ ജനിച്ചവർ
ഏഷ്യാനെറ്റ് സ്റ്റാർ കമ്മ്യൂണിക്കേഷൻസ്
മലയാളം, കന്നഡ വാർത്താ ചാനലുകളായ ഏഷ്യാനെറ്റ് ന്യൂസ് (മുമ്പ് ഏഷ്യാനെറ്റ് ഗ്ലോബൽ), സുവർണ ന്യൂസ് (മുമ്പ് ഏഷ്യാനെറ്റ് സുവർണ്ണ) എന്നിവ പൂർണ്ണമായും ജൂപ്പിറ്റർ ക്യാപിറ്റൽ ഉടമസ്ഥതയിലാണ്. ഏഷ്യാനെറ്റ് ന്യൂസ് നെറ്റ്‌വർക്ക് ചാനലുകളും സ്റ്റാർ ഇന്ത്യ ചാനലുകളും ബ്രാൻഡ് നാമവും "ഏഷ്യാനെറ്റ്" ലോഗോയും ഉപയോഗിക്കുന്നു.
ചരിത്രം
മലയാളത്തിലെ ആദ്യത്തെ വിനോദ ടെലിവിഷൻ കമ്പനിയാണ് ഏഷ്യാനെറ്റ് കമ്മ്യൂണിക്കേഷൻസ്. 2008 ഓഗസ്റ്റിൽ ഏഷ്യാനെറ്റിന്റെ ഉടമകളുമായി സ്റ്റാർ ഇന്ത്യ ചർച്ചകൾ ആരംഭിച്ചു. സ്റ്റാർ ഇന്ത്യ ഒടുവിൽ ഏഷ്യാനെറ്റ് കമ്മ്യൂണിക്കേഷനിൽ 51% ഓഹരി വാങ്ങുകയും 2008 നവംബറിൽ ജെ‌ഇവിയുമായി സംയുക്ത സംരംഭം ആരംഭിക്കുകയും ചെയ്തു. ഏഷ്യാനെറ്റ് കമ്മ്യൂണിക്കേഷൻസ് (ഏഷ്യാനെറ്റ്, ഏഷ്യാനെറ്റ് പ്ലസ്, ഏഷ്യാനെറ്റ് സുവർണ്ണ, ഏഷ്യാനെറ്റ് സീതാര ), സ്റ്റാർ വിജയ് എന്നിവരുടെ എല്ലാ പൊതു വിനോദ ചാനലുകളും "സ്റ്റാർ ജൂപ്പിറ്റർ" എന്ന സംയുക്ത സംരംഭത്തിൽ ഉൾപ്പെടുന്നു. 51 ശതമാനം ഓഹരികൾക്കായി സ്റ്റാർ ഇന്ത്യ 235 മില്യൺ ഡോളർ പണമായി നൽകിയതായും ഏകദേശം 20 മില്യൺ ഡോളറിന്റെ അറ്റ കടം ഏറ്റെടുത്തിട്ടുണ്ടെന്നും റിപ്പോർട്ടുണ്ട്.
ഏഷ്യാനെറ്റ് കമ്മ്യൂണിക്കേഷൻസിലെ ഓഹരി പങ്കാളിത്തം 2010 ജൂലൈയിൽ 75 ശതമാനമായി ഉയർത്തി (ഇതിനായി സ്റ്റാർ ഇന്ത്യ 90 മില്യൺ ഡോളർ പണമായി നൽകി) 87 ശതമാനമായി 2013 ജൂണിൽ 160 മില്യൺ ഡോളറിന് 12 ശതമാനം ഓഹരി സ്വന്തമാക്കി 87 ശതമാനം ആക്കി. പിന്നീടുള്ള നീക്കം വിജവ് ടിവിയിൽ 19 ശതമാനം ഓഹരി പങ്കാളിത്തം രാജീവ് ചന്ദ്രശേഖർ, ഏഷ്യാനെറ്റ് കമ്മ്യൂണിക്കേഷൻസ് എംഡി മാധവൻ എന്നിവരിൽ നിന്ന് സ്വന്തമാക്കി. 2013 ജൂണിൽ നടത്തിയ നിക്ഷേപത്തെത്തുടർന്ന് ഏഷ്യാനെറ്റ് കമ്മ്യൂണിക്കേഷന്റെ മൂല്യം 1.33 ബില്യൺ ഡോളറാണ്. 2014 മാർച്ചിൽ ഏഷ്യാനെറ്റ് കമ്മ്യൂണിക്കേഷൻസിന്റെ 100% ഓഹരി (ബാക്കി 13% ഓഹരി വാങ്ങുന്നു) സ്റ്റാർ ഇന്ത്യ ഏറ്റെടുത്തു.
ഡിസ്നി ഫോക്സിനെ സ്വന്തമാക്കിയതിനുശേഷം, ഏഷ്യാനെറ്റ് സ്റ്റാർ കമ്മ്യൂണിക്കേഷൻസും സ്റ്റാർ ഇന്ത്യയുടെ എല്ലാ അനുബന്ധ സ്ഥാപനങ്ങളും ദി വാൾട്ട് ഡിസ്നി കമ്പനിയുടെ അനുബന്ധ സ്ഥാപനങ്ങളായി മാറി, പുനസംഘടന അവരെ ഡിസ്നി ഇന്ത്യയുടെ കീഴിലാക്കി.
റേഡിയോ
ഏഷ്യാനെറ്റ് സ്റ്റാർ കമ്മ്യൂണിക്കേഷൻസാണ് ബെസ്റ്റ് എഫ്എം 95 പ്രവർത്തിപ്പിക്കുന്നത്. തൃശ്ശൂർ, കണ്ണൂർ എന്നിവിടങ്ങളിൽ ബെസ്റ്റ് എഫ്എം 95 ന് രണ്ട് എഫ്എം റേഡിയോ സ്റ്റേഷനുകൾ ഉണ്ട്. ഇത് മൂന്ന് ഭാഷകളിൽ (മലയാളം, തമിഴ്, ഹിന്ദി) സംഗീതം പ്രക്ഷേപണം ചെയ്യുന്നു. ബെസ്റ്റ് എഫ്എം 95 2008 ജനുവരി 13 ന് സമാരംഭിച്ചു.
ഏഷ്യാനെറ്റ് സ്റ്റാർ കമ്മ്യൂണിക്കേഷൻസിന് മിഡിൽ ഈസ്റ്റിൽ ഏഷ്യാനെറ്റ് എഫ്എം എന്ന പേരിൽ ഒരു റേഡിയോ സ്റ്റേഷനുണ്ടായിരുന്നുവെങ്കിലും അത് പിന്നീട് പ്രവർത്തനം അവസാനിപ്പിച്ചു.
അവലംബം
വർഗ്ഗം:ഇന്ത്യയിലെ മാധ്യമ കമ്പനികൾ വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
ഷേർ അലി അഫ്രിദി
ആദ്യകാലം
1860കളിൽ ഷേർ അലി പഞ്ചാബിൽ പോലീസ് കാരനായിരുന്നു. പെഷ്വാറിൽ കൈബറിലെ തിരഹ് താഴ്വാരപ്രദേശമാണ് ഇദ്ദേഹത്തിന്റെ സ്വദേശം. അദ്ദേഹം മേജർ ഹ്യൂ ജേംസിന്റെ കാവൽരി ട്രൂപ്പർ ആയും രെയ്നെൽ റ്റൈയ്ലരിനു ഓർഡർലി ആയും പ്രവർത്തിച്ചപ്പോൾ ഒരു കുതിരയും പിസ്റ്റളും ഷേർ അലി ബഹുമതിയും നൽകി. Due to his good character, Sher Ali was popular among Europeans and was taking care of Taylor's children. ഒരു കുടുംബകലഹത്തിൽ ഒരു ബന്ധുവിനെ കൊന്ന കുറ്റത്തിനു അദ്ദേഹത്തെ കാലാപാനിയിലേക്കയച്ചു. to life imprisonment പോർട്ട്ബ്ലയറിൽ നല്ല സ്വഭാവം കാരണം അദ്ദേഹം ബാർബർ ആയും മറ്റും ജോലിചെയ്തു. .
ലോർഡ് മെയൊ വധം
ഇന്ത്യയിൽ വൈസ്രോയ് ആയിരുന്നു. 1872ൽ അദ്ദേഹം ആന്തമാൻ സന്ദർശിച്ചു. ബ്രിട്ടീഷ് കുറ്റവാളികളെ അന്ന് കാലാപാനി ജയിലിൽ അയക്കുമായിരുന്നു. . Lord Mayo was involved in drafting the regulations of Port Blair, the principal town of the islands. ഫിബ്രവരി 8 നു പരിശോധനയെല്ലാം ഏകദേശം പൂൂർത്തിയാക്കിയവേണയിൽ വൈകീട്ട ഏഴുമണിയോടെ ഒരു ബോട്ടിൽ പോർട്ട് ബ്ലയരിലേക്ക് വരികയായിരുന്നു. പെട്ടെന്ന് ഷേർ അലി ഇരുട്ടിൽ നിന്നും പ്രത്യക്ഷപ്പെട്ട വൈസ്രോയിയെ കുത്തി.. ലോർഡ് അപ്പൊൾ തന്നെ ചോരവാർന്ന് മരിച്ചു മൗണ്ട് ഹാരിയറ്റ് എന്ന പർവ്വതത്തിനു സമീപമാണ് ഈ സംഭവം നടന്നത്.
വ്യക്തിപരമായ ഒരു വികാരത്താലാണ് ഈ സംഭവം നടന്നത് എന്ന് ആദ്യം കരുതപ്പെട്ടിരുന്നെങ്കിലും ഇപ്പോൾ ചരിത്രകാരന്മാർക്കിടയിൽ ഇത് പുനർവിചിന്തനം നടക്കുന്നു. വർഗ്ഗം:തൂക്കിലേറ്റപ്പെട്ട ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1873-ൽ മരിച്ചവർ വർഗ്ഗം:19-ആം നൂറ്റാണ്ടിലെ വധശിക്ഷകൾ
ഏഷ്യാനെറ്റ് സാറ്റലൈറ്റ് കമ്മ്യൂണിക്കേഷൻസ്
ഏഷ്യാനെറ്റ് സാറ്റലൈറ്റ് കമ്മ്യൂണിക്കേഷൻസ് പ്രൈവറ്റ് ലിമിറ്റഡ്, ഏഷ്യാനെറ്റ് ഡിജിറ്റൽ ടിവി, ഒരു ഇന്ത്യൻ മൾട്ടി സിസ്റ്റം ഓപ്പറേറ്ററാണ് (എംഎസ്ഒ). ഇത് ഏറ്റവും വലിയ കേബിൾ നെറ്റ്വർക്ക് സേവനങ്ങൾ കമ്പനിയാണ് കേരള 1993 ൽ ആരംഭിച്ചത് മുതൽ ദക്ഷിണേന്ത്യയിലെ ഒരു മാർക്കറ്റ് ലീഡർ, ഇത് ഇന്ത്യയിലെ ഏറ്റവും മികച്ച 20 ISP-കളിൽ TRAI റാങ്ക് ചെയ്തിട്ടുണ്ട്, കൂടാതെ ഇന്ത്യയിലെ ഏറ്റവും വേഗത്തിൽ വളരുന്ന ISP-കളിൽ ഒന്നായും ഇത് സ്ഥാനം പിടിച്ചിട്ടുണ്ട്.
ബാഹ്യ ലിങ്കുകൾ
വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
ഡ്രോപ്പ്ബോക്സ്
ക്ലൗഡ് സ്റ്റോറേജ്, ഫയൽ സിൻക്രൊണൈസേഷൻ, പേഴ്സണൽ ക്ലൗഡ്, ക്ലയന്റ് സോഫ്‌റ്റ്‌വെയർ എന്നിവ വാഗ്ദാനം ചെയ്യുന്ന യുഎസിലെ കാലിഫോർണിയയിലെ സാൻ ഫ്രാൻസിസ്കോ ആസ്ഥാനമായി പ്രവർത്തിക്കുന്ന അമേരിക്കൻ കമ്പനിയായ ഡ്രോപ്പ്ബോക്‌സ് ഇൻ‌കോർപ്പറേറ്റ് നടത്തുന്ന ഫയൽ ഹോസ്റ്റിംഗ് സേവനമാണ് ഡ്രോപ്പ്ബോക്സ്. സീഡ് ആക്സിലറേറ്റർ വൈ കോമ്പിനേറ്ററിൽ നിന്നുള്ള പ്രാരംഭ ധനസഹായത്തോടെ എംഐടി വിദ്യാർത്ഥികളായ ഡ്രൂ ഹ്യൂസ്റ്റണും അരാഷ് ഫെർഡോസിയും ചേർന്ന് ഒരു സ്റ്റാർട്ടപ്പ് കമ്പനിയായി 2007-ൽ ഡ്രോപ്പ്ബോക്സ് സ്ഥാപിച്ചു.
സുരക്ഷാ ലംഘനങ്ങളും സ്വകാര്യത ആശങ്കകളും ഉൾപ്പെടെയുള്ള പ്രശ്‌നങ്ങൾ മൂലം ഡ്രോപ്പ്ബോക്‌സ് വിമർശനം നേരിടുകയും വിവാദങ്ങൾ സൃഷ്ടിക്കുകയും ചെയ്തിട്ടുണ്ട്.
2014 മുതൽ ചൈനയിൽ ഡ്രോപ്പ്ബോക്‌സ് ബ്ലോക്ക് ചെയ്‌തിരിക്കുകയാണ്.
ആശയം
ഉപയോക്താവിന്റെ കമ്പ്യൂട്ടറിൽ ഒരു പ്രത്യേക ഫോൾഡർ സൃഷ്ടിച്ചുകൊണ്ട് ഡ്രോപ്പ്ബോക്സ് ഫയലുകൾ ഒരു കേന്ദ്ര ഭാഗത്ത് കൊണ്ടുവരുന്നു. ഈ ഫോൾഡറുകളിലെ ഉള്ളടക്കങ്ങൾ ഡ്രോപ്പ്‌ബോക്‌സിന്റെ സെർവറുകളിലേക്കും ഉപയോക്താവ് ഡ്രോപ്പ്ബോക്‌സ് ഇൻസ്റ്റാൾ ചെയ്‌തിരിക്കുന്ന മറ്റ് കമ്പ്യൂട്ടറുകളിലേക്കും ഉപകരണങ്ങളിലേക്കും സമന്വയിപ്പിച്ചിരിക്കുന്നു, എല്ലാ ഉപകരണങ്ങളിലും ഒരേ ഫയലുകൾ അപ്ടുഡേറ്റായി(up-to-date) നിലനിർത്തുന്നു. ഡ്രോപ്പ്ബോക്‌സ് ഒരു ഫ്രീമിയം ബിസിനസ്സ് മോഡൽ ഉപയോഗിക്കുന്നു, അവിടെ ഉപയോക്താക്കൾക്ക് സെറ്റ് സ്‌റ്റോറേജ് വലുപ്പമുള്ള സൗജന്യ അക്കൗണ്ട് വാഗ്ദാനം ചെയ്യുന്നു, കൂടുതൽ ശേഷിയും അധിക ഫീച്ചറുകളും വാഗ്ദാനം ചെയ്യുന്ന പണമടച്ചുള്ള സബ്‌സ്‌ക്രിപ്‌ഷനുകൾ ലഭ്യമാണ്. ഡ്രോപ്പ്ബോക്സ് ബേസിക് ഉപയോക്താക്കൾക്ക് രണ്ട് ജിഗാബൈറ്റ് സൗജന്യ സ്റ്റോറേജ് സ്പേസ് നൽകുന്നു. ഡ്രോപ്പ്ബോക്സ് മൈക്രോസോഫ്റ്റ് വിൻഡോസ്, ആപ്പിൾ മാക്ഒഎസ്, ലിനക്സ് കമ്പ്യൂട്ടറുകൾക്കുള്ള കമ്പ്യൂട്ടർ ആപ്പുകളും ഐഒഎസ്, ആൻഡ്രോയിഡ്, വിൻഡോസ് ഫോൺ സ്മാർട്ട്ഫോണുകൾക്കും ടാബ്ലെറ്റുകൾക്കും വേണ്ടിയുള്ള മൊബൈൽ ആപ്പുകളും വാഗ്ദാനം ചെയ്യുന്നു. 2013 മാർച്ചിൽ, കമ്പനി ഒരു ജനപ്രിയ ഇമെയിൽ ആപ്ലിക്കേഷനായ മെയിൽബോക്‌സ് ഏറ്റെടുത്തു, കൂടാതെ 2014 ഏപ്രിലിൽ കമ്പനി ഫോട്ടോ, വീഡിയോ ഗാലറി ആപ്ലിക്കേഷനായ ഡ്രോപ്പ്ബോക്സ് കറൗസൽ(Carousel) അവതരിപ്പിച്ചു.മെയിൽബോക്‌സും കറൗസലും 2015 ഡിസംബറിൽ ഷട്ട് ഡൗൺ ചെയ്തു, രണ്ട് ആപ്പുകളിൽ നിന്നുമുള്ള പ്രധാന ഫീച്ചറുകൾ സാധാരണ ഡ്രോപ്പ്‌ബോക്‌സ് സേവനത്തിൽ നടപ്പിലാക്കി. 2015 ഒക്ടോബറിൽ, അതിന്റെ കോളാബുറേറ്റ് ഡോക്യുമെന്റ് എഡിറ്ററായ ഡ്രോപ്പ്ബോക്സ് പേപ്പർ ഔദ്യോഗികമായി പ്രഖ്യാപിച്ചു.
ചരിത്രം
ഡ്രോപ്പ്ബോക്സ് സ്ഥാപകനായ ഡ്രൂ ഹ്യൂസ്റ്റൺ എംഐടിയിൽ വിദ്യാർത്ഥിയായിരിക്കുമ്പോൾ യു.എസ്.ബി. ഫ്ലാഷ് ഡ്രൈവ്‌ കൂടെ കൂടെ മറന്ന് പോകുമായിരുന്നു, അതിന് ശേഷമാണ് ഡ്രോപ്പ്ബോക്സ് ആശയം വിഭാവനം ചെയ്തത്.
ഡ്രോപ്പ്ബോക്‌സിന് മുമ്പ് 2007 മെയ് മാസത്തിൽ ഹ്യൂസ്റ്റൺ ഈവൻഫ്ലോ ഇങ്ക്. (Evenflow, Inc). കമ്പനി സ്ഥാപിച്ചു, താമസിയാതെ വൈ(Y) കോമ്പിനേറ്ററിൽ നിന്ന് സീഡ് ഫണ്ടിംഗ് നേടി. 2008-ലെ ടെക്‌ക്രഞ്ച് ഡിസ്‌റപ്റ്റ് എന്ന വാർഷിക ടെക്‌നോളജി കോൺഫറൻസിലാണ് ഡ്രോപ്പ്ബോക്‌സ് ഔദ്യോഗികമായി ലോഞ്ച് ചെയ്തത്. പ്രോക്സി, ഇങ്ക്.(Proxy, Inc.), ഈവൻഫ്ലോ ഇവ തമ്മിലുള്ള ട്രേഡ്മാർക്ക് തർക്കങ്ങൾ കാരണം, ഡ്രോപ്പ്ബോക്സിന്റെ ഔദ്യോഗിക ഡൊമെയ്ൻ നാമം 2009 ഒക്ടോബർ വരെ "getdropbox.com" എന്നായിരുന്നു, നിലവിലെ ഡൊമെയ്നായ "dropbox.com" ഉപയോഗിക്കുന്നു. 2009 ഒക്ടോബറിൽ, ഈവൻഫ്ലോ, ഇങ്ക്. ഡ്രോപ്പ്ബോക്‌സ് ഇങ്ക്. എന്ന് പുനർനാമകരണം ചെയ്യപ്പെട്ടു.
2011 ഒക്ടോബറിൽ ടെക്ക്രഞ്ചിന്റെ "ഫൗണ്ടർ സ്റ്റോറീസിന്" നൽകിയ അഭിമുഖത്തിൽ, ഡ്രോപ്പ്ബോക്സിന്റെ ആദ്യകാലങ്ങളിൽ ഒരു ഡെമോ വീഡിയോ പുറത്തിറക്കിയിരുന്നതായി ഹ്യൂസ്റ്റൺ പറഞ്ഞു, അതിന്റെ ഒരു വ്യൂവർ(viewer) അരാഷ് ഫെർഡോസി ആയിരുന്നു. ഈ വീഡിയോ ഫെർദൗസിക്ക് "വളരെ മതിപ്പുളവാക്കി" അവർ ഒരു പങ്കാളിത്തം രൂപീകരിച്ചു. മത്സരത്തെ സംബന്ധിച്ച്, ഹ്യൂസ്റ്റൺ ഇപ്രകാരം പറഞ്ഞു, "ആശയം വിശദീകരിക്കാൻ എനിക്ക് എളുപ്പമാണ്, അത് പ്രവർത്തിയിൽ കൊണ്ടുവരാൻ ശരിക്കും ബുദ്ധിമുട്ടാണ്."
പിങ്ക് (ഗായിക)
ഒരു അമേരിക്കൻ ഗായികയും ഗാനരചയിതാവും നർത്തകിയും അഭിനേതാവുമാണ് അലീഷ്യ ബെത്ത് മൂർ എന്ന പിങ്ക് (ജനനം സെപ്റ്റംബർ 8, 1979).ശക്തമായ ശബ്ദത്തിനും സ്റ്റേജിലെ അക്രാബാറ്റിക് നൃത്ത ശൈലി കൊണ്ടും ശ്രദ്ധേയയാണ് പിങ്ക്.
6 കോടി ആൽബങ്ങൾ ലോകമെമ്പാടുമായി വിറ്റഴിക്കപ്പെട്ടിള്ള പിങ്കിന് 3 ഗ്രാമി ഒരു ബ്രിട്ട് ഒരു എമ്മി പുരസ്കാരവും ലഭിച്ചിട്ടുണ്ട്.
അവലംബം
വർഗ്ഗം:1979-ൽ ജനിച്ചവർ വർഗ്ഗം:അമേരിക്കൻ പോപ്പ് ഗായികമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ വനിതാ എഴുത്തുകാർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ
എർനാ സോൽബർഗ്
നോർവേയുടെ പ്രധാനമന്ത്രിയാണ് എർനാ സോൽബർഗ് ( നോർവീജിയൻ:  ; ജനിച്ചത് 24 ഫെബ്രുവരി 1961). നോർവീജിയൻ രാഷ്ട്രീയ പ്രവർത്തകയായ എർനാ, 2004 മേയ് മുതൽ കൺസർവേറ്റീവ് പാർട്ടി നേതാവാണ്. 2013 സെപ്തംബറിലെ തെരഞ്ഞെടുപ്പിൽ വിജയിച്ചതിനു ശേഷം നോർവെയിലെ 28 ാം പ്രധാനമന്ത്രിയായി. "ബ്ലൂ-ബ്ലൂ കാബിനറ്റ്" എന്ന് അനൗപചാരികമായി വിശേഷിപ്പിക്കപ്പെടുന്ന സോൾബർഗ് കാബിനറ്റ് കൺസർവേറ്റീവ് പാർട്ടി ആൻഡ് പ്രോഗ്രസ് പാർട്ടി ഉൾപ്പെടുന്ന ഒരു ഇരു പാർടി ന്യൂനപക്ഷ സർക്കാരാണ്. ലിബറൽ പാർട്ടിയും സ്റ്റോർഡിംഗിലെ ക്രിസ്ത്യൻ ഡെമോക്രാറ്റിക് പാർട്ടിയുമൊക്കെ മന്ത്രിസഭയുമായി ഔദ്യോഗികമായി സഹകരിച്ചു. 2017 ജനുവരിയിൽ സർക്കാർ വീണ്ടും തിരഞ്ഞെടുക്കപ്പെട്ടു. 2018 മെയ് മാസത്തിൽ സോൽബർഗ് കിയെർ വില്ലോക്കിനെ മറികടന്ന് കൺസർവേറ്റീവ് പാർട്ടിയെ പ്രതിനിധീകരിച്ച് നോർവ്വേയിലെ പ്രധാനമന്ത്രിയായി. .
സെയ്‍ലാൻറ് ദേശീയോദ്യാനം
സെയ്‍ലാൻറ് ദേശീയോദ്യാനം (നോർവീജിയൻ: Seiland nasjonalpark) നോർവേയിലെ ഫിൻമാർക്ക് കൌണ്ടിയിലെ അൾട്ട, ഹാമ്മർഫെസ്റ്റ്, ക്വാൽസണ്ട് മുനിസിപ്പാലിറ്റികളിലായി സ്ഥിതിചെയ്യുന്ന ഒരു ദേശീയോദ്യാനമാണ്.സെയ്‍ലാൻറ് ദ്വീപ്, സൊരോയോ ദ്വീപുകഴിഞ്ഞാൽ ഫിൻമാർക്ക് കൌണ്ടിയിലെ രണ്ടാമത്തെ വലിയ ദ്വീപായ സെയ്‍ലാൻറ് ദ്വീപിലാണ്, സ്കാൻഡിനേവിയയിലെ വടക്കേ അറ്റത്തുള്ള ഹിമാനികളായ സെയ്‍ലാൻറ്‍സ്ജോക്കെലെൻ, നോർഡ്മാൻസ്ജോക്കെലെൻ എന്നിവ നിലനിൽക്കുന്നത്. ദേശീയോദ്യാനത്തിലെ ഏറ്റവും ഉയരമുള്ളഭാഗം 1,078 മീറ്റർ (3,537 അടി) ഉയരമുള്ള സെയ്‍ലാൻറ്‍സ്റ്റുവ പർവ്വതമാണ്. ദേശീയോദ്യാനത്തിലെ കടൽ (മുഖ്യമായും "ഫ്ജോർഡ്" ഉൾപ്പെട്ടത്) 9.6 ചതുരശ്ര കിലോമീറ്റർ (3.7 ചതുരശ്ര മൈൽ) ആണ്. ഇതിൽ നോർഡെഫ്ജോർഡെൻ, സോറെഫ്ജോർഡെൻ, ഫ്ലാസ്കെഫ്‍ജോർഡെൻ തുടങ്ങിയ "ഫ്ജോർഡുകൾ" ഉൾപ്പെടുന്നു.
എർനാ സോൽബർഗ്
ജീവിതരേഖ
പടിഞ്ഞാറൻ നോർവേയിലെ ബെർഗാനിലാണ് സോൾബർഗ് ജനിച്ചത്. അച്ഛൻ അസ്ബ്ജോർൺ സോൾബർഗ് (1925-1989) ബെർഗെൻ സ്രോവിവിയിൽ ഒരു കൺസൾട്ടന്റായിരുന്നു. അമ്മ ഇൻജർ വെൻചെ ടോർഗെസെൻ (1926-2016)  ഓഫീസ് ജീവനക്കാരിയായിരുന്നു. സോൽബർഗിന് രണ്ടു സഹോദരിമാരുണ്ട്. 1986 ൽ, ബർഗൻ യൂണിവേഴ്സിറ്റിയിൽ സോഷ്യോളജി, പൊളിറ്റിക്കൽ സയൻസ് , സ്റ്റാറ്റിസ്റ്റിക്സ് , ഇക്കണോമിക്സ് എന്നിവയിൽ ബിരുദം നേടി. അവസാന വർഷത്തിൽ  ബെർഗനിലെ കൺസർവേറ്റീവ് പാർട്ടിയിലെ സ്റ്റുഡന്റ് ലീഗ് നേതാവുമായി. 2002 മുതൽ 2004 വരെ കൺസർവേറ്റീവ് പാർട്ടിയുടെ ഡെപ്യൂട്ടി നേതാവായി സേവനമനുഷ്ഠിച്ചു. 2004 ൽ അവർ പാർട്ടി നേതാവായി.
1996 ൽ മുൻ കൺസർവേറ്റീവ് പാർട്ടി നേതാവും വ്യവസായിയുമായ സിൻഡ്രർ ഫിൻസിനെ വിവാഹം കഴിച്ചു. രണ്ടുമക്കളുണ്ട്.
അവലംബം
വർഗ്ഗം:വനിതാ പ്രധാനമന്ത്രിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1961-ൽ ജനിച്ചവർ
ടിര, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ടിര. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ടിര സ്ഥിതിചെയ്യുന്നത്. ടിര വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
നെൽ ഓ ഡേ
ജീവചരിത്രം
ടെക്സസിലെ പ്രേരി ഹില്ലിൽ ജനിച്ച ഓ ഡേ1920 കളിൽ കൗമാരപ്രായത്തിൽ ആദ്യമായി സ്ക്രീൻ വേഷങ്ങൾ ചെയ്തു. 1932-ൽ റാക്കറ്റി റാക്സിൽ വിക്ടർ മക്ലാഗ്ലെൻ, ഗ്രെറ്റ നിസ്സാൻ എന്നിവരോടൊപ്പം അഭിനയിച്ചതാണ് അവളുടെ ആദ്യ വേഷം. 1933 മുതൽ 1940 വരെ അവർ പത്തൊൻപത് സിനിമകളിൽ അഭിനയിച്ചിരുന്നു. അതിൽ വളരെ കുറച്ച് എണ്ണം മാത്രമേ പാശ്ചാത്യ സിനിമകൾ കാണപ്പെടുന്നുള്ളൂ. 1941 മുതൽ പാശ്ചാത്യരാജ്യങ്ങളിൽ നായികയായി അഭിനയിക്കാൻ തുടങ്ങി, പലപ്പോഴും ജോണി മാക് ബ്രൗൺ, റേ "ക്രാഷ്" കോറിഗൻ, മാക്സ് ടെർ‌ഹ്യൂൺ, ജോൺ ഡസ്റ്റി കിംഗ് എന്നിവരോടൊപ്പം അഭിനയിച്ചിരുന്നു.
ടിര, പഞ്ചാബ്
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ടിര ൽ 486 വീടുകൾ ഉണ്ട്. ആകെ ജനസംഖ്യ 2599 ആണ്. ഇതിൽ 1361 പുരുഷന്മാരും 1238 സ്ത്രീകളും ഉൾപ്പെടുന്നു. ടിര ലെ സാക്ഷരതാ നിരക്ക് 78.88 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ടിര ലെ 6 വയസ്സിനു താഴെയുള്ള കുട്ടികളുടെ എണ്ണം 247 ആണ്. ഇത് ടിര ലെ ആകെ ജനസംഖ്യയുടെ 9.5 ശതമാനമാണ്.
നെൽ ഓ ഡേ
പുറം കണ്ണികൾ
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1909-ൽ ജനിച്ചവർ വർഗ്ഗം:1989-ൽ മരിച്ചവർ
ടിര, പഞ്ചാബ്
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 846 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 703 പുരുഷന്മാരും 143 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 82.98 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 49.76 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ടിര ലെ 957 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
വറ്റ
കേരളത്തിലെ കടൽപ്രദേശങ്ങളിൽ നിന്ന് ലഭിക്കുന്ന ഒരു പ്രധാന മത്സ്യമാണ് വറ്റ(Giant trevally).170cm നീളവും 80Kg വരെ തൂക്കവും വരുന്ന വറ്റ മത്സ്യം കേരളത്തിലെ വിപണിയിൽ ലഭിക്കുന്ന ഒന്നാണ്.
അവലംബം
വർഗ്ഗം:കേരളത്തിലെ മത്സ്യങ്ങൾ വർഗ്ഗം:കടൽ മത്സ്യങ്ങൾ
പെരിനിയൽ റാഫേ
ആണുങ്ങളിൽ മലദ്വാരം മുതൽ പെരിനിയം വഴി വൃഷണസഞ്ചി വരെയോ സ്ത്രീകളിൽ ലേബിയ മജോറ വരെ നീളുന്ന ശരീരത്തിലെ കോശങ്ങളുടെ ദൃശ്യമായ ഒരു പാടോ വരയോ ആണ് പെരിനിയൽ റാഫേ. ഇത് പുരുഷന്മാരിലും സ്ത്രീകളിലും കാണപ്പെടുന്നു, യുറോജെനിറ്റൽ ഫോൾഡുകളുടെ സംയോജനത്തിൽ നിന്ന് ഉത്ഭവിക്കുന്നു, കൂടാതെ ആന്ററോപോസ്റ്റീരിയറിലൂടെ മധ്യഭാഗത്ത് കൃത്യമായി ദൃശ്യമാകാം. അവിടെ ഇത് വ്യത്യസ്ത വലുപ്പത്തിലുള്ള ചർമ്മത്തിന്റെ ഒരു ചെറിയ കെട്ടായി കാണപ്പെടൂന്നു.
പുരുഷന്മാരിൽ, ഈ ഘടന വൃഷണസഞ്ചിയുടെ മധ്യരേഖയിലൂടെയും (സ്ക്രോട്ടൽ റാഫേ) ലിംഗത്തിന്റെ പിൻഭാഗത്തെ മധ്യരേഖയിലൂടെയും ( പെനൈൽ റാഫേ ) മുകളിലേക്ക് തുടരുന്നു. ഇത് വൃഷണസഞ്ചിയിലൂടെ കൂടുതൽ ആഴത്തിൽ നിലനിൽക്കുന്നു, അവിടെ അതിനെ വൃഷണസഞ്ചി സെപ്തം എന്ന് വിളിക്കുന്നു. ഗര്ഭപിണ്ഡത്തിന്റെ വികാസ പ്രതിഭാസത്തിന്റെ ഫലമാണിത്, വൃഷണസഞ്ചിയും ലിംഗവും മധ്യരേഖയ്ക്കും ഫ്യൂസിനും അടുത്താണ്.
റഫറൻസുകൾ
വർഗ്ഗം:കോശങ്ങൾ
സിറാജ് വഹ്ഹാജ്
അമേരിക്കയിലെ ഒരു മുസ്‌ലിം മതനേതാവാണ് സിറാജ് വഹ്ഹാജ് (سراج وهّاج ജനനം, മാർച്ച് 11, 1950). ദ മുസ്‌ലിം അലയൻസ് ഇൻ നോർത്ത് അമേരിക്ക (MANA) എന്ന സംഘടനയുടെ നേതാവാണ് ന്യൂയോർക്കിലെ ബ്രൂക്ക്ലിനിലെ പള്ളിയിൽ ഇമാമായ ഇദ്ദേഹം. ഇസ്ലാമിക് സൊസൈറ്റി ഓഫ് നോർത്ത് അമേരിക്കയുടെ (ഇസ്ന) വൈസ് പ്രസിഡന്റ് കൂടിയായിരുന്നു സിറാജ് വഹ്ഹാജ്.
ജീവിതരേഖ
1950 മാർച്ച് 11-ന് ബ്രൂക്ലിനിലാണ് പിൽക്കാലത്ത് സിറാജ് വഹ്ഹാജ് ആയി മാറിയ ജെഫ്രി കിയേഴ്സിന്റെ ജനനം. ആശുപത്രി ജീവനക്കാരായിരുന്നു മാതാപിതാക്കൾ. പ്രദേശത്തെ ബാപ്റ്റിസ്റ്റ് പള്ളിയിലെ സൺഡേ സ്കൂളിൽ തന്റെ കൗമാരപ്രായത്തിൽ തന്നെ അധ്യാപകനായി മാറാൻ ജെഫ്രിക്ക് സാധിച്ചു.
1969-ൽ ജെഫ്രി വിദ്യാഭ്യാസം അവസാനിപ്പിച്ച് നേഷൻ ഓഫ് ഇസ്‌ലാം പ്രസ്ഥാനത്തിൽ ചേർന്നു. അവിടെ വെച്ച് തന്റെ പേര് ജെഫ്രി 12x എന്നാക്കി മാറ്റി. വെള്ളക്കാരോട് അന്ന് പുലർത്തിയിരുന്ന പകയും വിദ്വേഷവുമെല്ലാം നേഷൻ ഓഫ് ഇസ്‌ലാമിൽ നിന്ന് പകർന്ന് കിട്ടിയതായിരുന്നെന്ന് പിൽക്കാലത്ത് അദ്ദേഹം തിരുത്തുന്നുണ്ട്.
1975-ൽ നേഷൻ ഓഫ് ഇസ്‌ലാമിന്റെ നേതാവായിരുന്ന എലിജാ മുഹമ്മദ് അന്തരിച്ചതോടെ പിൻഗാമിയായി വാരിഥുദ്ദീൻ മുഹമ്മദ് വന്നു. അദ്ദേഹം സംഘടനയെ പുന:സംഘടിപ്പിക്കുകയും വിശ്വാസപരമായി പരമ്പരാഗത സുന്നീ ഇസ്‌ലാമുമായി അടുക്കുകയും ചെയ്തു. അതോടെ ജെഫ്രി 12x, സിറാജ് വഹ്ഹാജ് എന്ന നാമധേയം സ്വീകരിച്ചു കൊണ്ട് ഇസ്‌ലാം ആശ്ലേഷിക്കുകയായിരുന്നു. 1978-ൽ ഇസ്‌ലാം പഠിക്കാനായി അദ്ദേഹം മക്കയിലെ ഉമ്മുൽ ഖുറ സർവ്വകലാശാലയിലെത്തി.
അവലംബം
വർഗ്ഗം:ഇസ്ലാമിലേക്ക് മാറിയവർ വർഗ്ഗം:ന്യൂയോർക്ക് യൂണിവേഴ്സിറ്റിയിലെ പൂർവ്വ വിദ്യാർത്ഥികൾ വർഗ്ഗം:1950-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ഓപ്പൺഡോർ
ഓപ്പൺ ആക്സെസ് ഇൻഫോർമേഷൻ റെപ്പോസിറ്ററികളുടെ ആധികാരികഡയറക്ടറി (പട്ടിക) ഉൾകൊള്ളുന്ന ഒരു  വെബ്സൈറ്റാണ് ഓപ്പൺഡോർ (OpenDOAR- The Directory of Open Access Repositories).ഓൺലൈൻ റെപ്പോസിറ്ററികളുടെ ഗുണനിലവാരം ഉറപ്പുവരുത്തിയതിനുശേഷമാണ്  ഓപ്പൺഡോറിൽ  ഇവയെ ഉൾപ്പെടുത്തുന്നത്. അതുകൊണ്ടുതന്നെ ലോകത്തിലെ ഗുണനിലവാരമുള്ള വിവരസംഗ്രഹാലയങ്ങളുടെ (ഇൻഫോർമേഷൻ റെപ്പോസിറ്ററികൾ) പട്ടിക ഓപ്പൺഡോറിൽ ലഭ്യമാണ്. ഓപ്പൺഡോർ നിലനിർത്തുന്നതും നിയന്ത്രക്കുന്നതും ഷേർപ(SHERPA- Securing a Hybrid Environment for Research Preservation and Access) എന്ന സേവന സംഘടനയാണ്.
അവലംബം
വർഗ്ഗം:വാർത്താവിനിമയം വർഗ്ഗം:ഗവേഷണം വർഗ്ഗം:ഇന്റർനെറ്റ്
സാസ്സെൻ-ബുൻസോ ലാൻറ് ദേശീയോദ്യാനം
അവലംബം
വർഗ്ഗം:നോർവെയിലെ ദേശീയോദ്യാനങ്ങൾ
ബാൽപാണ്ടി
ദക്ഷിണേന്ത്യയിലെ പ്രശസ്ത പക്ഷി സങ്കേതമായ കൂന്തംകുളത്ത് പക്ഷികളുടെ സംരക്ഷണം തന്റെ ജന്മനിയോഗമായി കരുതി പ്രവർത്തിക്കുന്നു. തമിഴ് നാട്ടിലെ മൂലക്കരപ്പട്ടിക്കു സമീപം ചുടലമുത്തു തേവരുടെയും ഷണ്മുഖ വടിവേലുവിന്റെയും പതിനാല് മക്കളിൽ ഏറ്റവും ഇളയവനാണ് ബാൽപാണ്ടി. ലക്ഷക്കണക്കിന് ദേശാടനപ്പറവകളാണ് ആഹാര സമ്പാദനത്തിും പ്രജനനത്തിനുമായി അവിടെ എത്തിച്ചേരുന്നത്.
പ്രവർത്തനങ്ങൾ
പക്ഷി സങ്കേതത്തിൽ ബാൽപാണ്ടിയും ഭാര്യ വള്ളിത്തായിയും ആയിരത്തോളം വൃക്ഷങ്ങൾ നട്ടുപിടിപ്പിച്ചിട്ടുണ്ട്. കൂടുതകർന്നു വീഴുന്ന പക്ഷിക്കുഞ്ഞുങ്ങളെ പോറ്റുകയാണ് മറ്റൊരു പ്രധാന ജോലി. പക്ഷി സംരക്ഷണത്തിന്റെ ഭാഗമായി ഗ്രാമത്തിലെ സന്താനകൃഷ്ണൻ കോവിലിൽ പൊങ്കാലയ്ക്കും തിരുവിഴയ്ക്കും ഉച്ചഭാഷിണിയോ വെടിക്കെട്ടോ ഇല്ല.
അംഗീകാരം
ദേശീയവും അന്തർദേശീയവുമായ 42 പുരസ്ക്കാരങ്ങൾ. ലൈഫ് ഫോർഡ്സ് എന്ന പേരിൽ സുരേഷ് ഇളമൺ ബാൽ പാണ്ടിയെക്കുറിച്ച് ഡോക്യുമെന്ററി ചെയ്തിട്ടുണ്ട്.
അവലംബം
വർഗ്ഗം:പരിസ്ഥിതിപ്രവർത്തകർ
കേരളസംസ്ഥാന ടെലിവിഷൻ പുരസ്കാരം 2015
പുറത്തേക്കുള്ള കണ്ണി
http://www.keralafilm.com/ -കേരളസംസ്ഥാന ചലച്ചിത്ര അക്കാദമി ഔദ്യോഗിക വെബ്സൈറ്റ്
ആൽഫ
ഗ്രീക്ക് ഭാഷയിലെ ആദ്യത്തെ അക്ഷരമാണ് ആല്ഫാ (uppercase Α, lowercase α; Άλφα Álpha). കണക്കിൽ ഇതിന് ഒന്നിന്റെ സ്ഥാനമാണ്.
അവലംബം
വർഗ്ഗം:ഗ്രീക്ക് അക്ഷരങ്ങൾ
ഷാഹിദ് (ചലച്ചിത്രം)
2010-ൽ മുംബൈയിൽ വെടിയേറ്റ് കൊല്ലപ്പെട്ട മനുഷ്യാവകാശപ്രവർത്തകനും യുവ അഭിഭാഷകനുമായിരുന്ന ഷാഹിദ് ആസ്മിയുടെ ജീവിതത്തെ ആധാരമാക്കി ഹൻസൽ മേത്ത സംവിധാനവും അനുരാഗ് കശ്യപ് നിർമ്മാണവും നിർവ്വഹിച്ച സിനിമയാണ് ഷാഹിദ്. ടൊറന്റോ ഇന്റർനാഷണൽ ഫിലിം ഫെസ്റ്റ്, സിറ്റി ടു സിറ്റി പ്രോഗ്രാം-2012 എന്നിവയിൽ ഇതിന്റെ പ്രദർശനം നടത്തിയിട്ടുണ്ട്. യു.ടി.വി. മോഷൻ പിക്ചേസ് വിതരണം നടത്തുന്ന ഈ സിനിമ 2013 ഒക്ടോബർ 18 മുതൽ തിയേറ്ററുകളിൽ പ്രദർശനം തുടങ്ങി. 2013ലെ മികച്ച നടനും മികച്ച സംവിധായകനുള്ള ദേശീയപുരസ്കാരങ്ങൾ ഈ ചിത്രത്തിന് ലഭിച്ചു
നിർമ്മാണം
നിർമ്മാണം : അനുരാഗ് കശ്യപ് സംവിധാനം : ഹൻസൽ മേത്ത 9 മാസം കൊണ്ട് തീർത്ത ലോ ബജറ്റ് ചിത്രമാണിത്
കഥ
1992-ലെ മുംബൈ കലാപത്തെ തുടർന്ന്, തീവ്രവാദത്തിൽ ആകൃഷ്ടനായ ഷാഹിദ് ആസ്മി പാക്കധീനകാശ്മീരിൽ പോയെങ്കിലും, തീവ്രവാദികളുടെ നടപടികളിൽ മനംമടുത്ത അദ്ദേഹം ദിവസങ്ങൾക്കകം തിരിച്ച് നാട്ടിലേക്ക് വരുന്നു. എന്നാൽ തീവ്രവാദിയെന്ന് മുദ്രകുത്തി ഷാഹിദ് അറസ്റ്റ്ചെയ്യപ്പെടുകയും, മുംബൈ ആർതർ റോഡ് ജയിലിൽ വെച്ച് പരിചയപ്പെട്ട സഹതടവുകാരന്റെ പ്രേരണയാൽ പഠനം തുടരുകയും ചെയ്യുന്നു. കുറ്റവിമുക്തനാക്കപ്പെട്ട ഷാഹിദ് നിയമപഠനം നടത്തുകയും തുടർന്ന് നിരപരാധികളെന്ന് ബോധ്യപ്പെട്ട വിചാരണത്തടവുകാർക്ക് വേണ്ടി കേസ് നടത്തുകയും അവർക്ക് വേണ്ടി കോടതിയിൽ വാദിക്കുകയും ചെയ്തു. ഇന്ത്യയിലെ ഭീകരവിരുദ്ധനിയമങ്ങളുടെ പിൻബലത്തിൽ അറസ്റ്റുചെയ്യപ്പെടുന്നവർക്ക്, തെളിവുകളുടെ അഭാവത്തിൽ പോലും അനുഭവിക്കേണ്ടിവരുന്ന ജാമ്യനിഷേധം ചിത്രത്തിന്റെ പ്രധാനവിഷയമാണ്. കോടതിമുറിയിൽ വെച്ച് ഷാഹിദിനെ പ്രോസിക്യൂഷൻ ഭീകരവാദി എന്നാക്ഷേപിക്കുന്ന രംഗവും സിനിമയിൽ ചിത്രീകരിക്കപ്പെട്ടിരിക്കുന്നു.
നിർമ്മാണം
മുംബൈ മീഡിയകളിൽ നിന്നും ഷാഹിദ് ആസ്മിയുടെ ലീഗൽ ആക്ടിവിസവും കൊല്ലപ്പെടലിന്റെ യാഥാർഥ്യവും മനസ്സിലാക്കിയ അൻസൽ മേത്ത, ഷാഹിദിനു വേണ്ടി നിലകൊള്ളുവാനും ആ ജീവിതകഥ സിനിമയാക്കുവാനും തീരുമാനിക്കുകയായിരുന്നു. തുടർന്നു ഹിന്ദി സിനിമയിലെ നിർമ്മാണ പ്രമുഖനായ സുനിൽ ഭോറയുടെ സഹായം തേടുകയും ചെയ്തു. അങ്ങനെ ഭോറയുടെ അഭ്യർത്ഥന മാനിച്ച് അനുരാക് കശ്യപും സംഘവും സിനിമയുടെ നിർമ്മാണം ഏറ്റെടുക്കുകയായിരുന്നു. ടൊറന്റോ ഇന്റര്നാഷണൽ ഫിലിം ഫെസ്റ്റ്, സിറ്റി ടു സിറ്റി പ്രോഗ്രാം-2012 എന്നിവയിൽ  ഇതിന്റെ പ്രദർശനം നടത്തിയിട്ടുണ്ട്. യു.ടി.വി. മോഷൻ പിക്ചേര്സ് ആണ് ഈ സിനിമ വിതരണം നടത്തുന്നത്.
പുറത്തേക്കുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ ഹിന്ദി ചലച്ചിത്രങ്ങൾ വർഗ്ഗം:ജീവചരിത്ര ചലച്ചിത്രങ്ങൾ
ഗർഭനിരോധന സ്പോഞ്ച്
ഗർഭനിരോധന സ്പോഞ്ച് ഗർഭധാരണം തടയുന്നതിന് തടസ്സവും ബീജനാശിനി രീതികളും സംയോജിപ്പിക്കുന്ന ഒന്നാണ്ഗർഭനിരോധന സ്പോഞ്ച്സ്പോഞ്ചുകൾ. ഇംഗ്ലീഷ്:contraceptive sponge ഇവ രണ്ട് തരത്തിലാണ് പ്രവർത്തിക്കുന്നത്. ആദ്യം, സ്പോഞ്ച് യോനിയിൽ തിരുകുന്നു, അതിനാൽ ഇത് സെർവിക്സിനെ മൂടുകയും ഗർഭാശയത്തിലേക്ക് പ്രവേശിക്കുന്നത് തടയുകയും ചെയ്യും. രണ്ടാമതായി, സ്പോഞ്ചിൽ ബീജനാശിനി അടങ്ങിയിട്ടുണ്ട്
ലൈംഗിക ബന്ധത്തിന് മുമ്പ് സ്പോഞ്ചുകൾ യോനിയിൽ തിരുകുകയും ഫലപ്രദമാകുന്നതിന് സെർവിക്സിന് മുകളിൽ സ്ഥാപിക്കുകയും വേണം. ലൈംഗികമായി പകരുന്ന അണുബാധകളിൽ നിന്ന് സ്പോഞ്ചുകൾ സംരക്ഷണം നൽകുന്നില്ല. 24 മണിക്കൂറിനുള്ളിൽ ഒന്നിലധികം ലൈംഗിക ബന്ധങ്ങൾക്ക് സ്പോഞ്ചുകൾക്ക് ഗർഭനിരോധന മാർഗ്ഗങ്ങൾ നൽകാൻ കഴിയും, എന്നാൽ ആ സമയത്തിനപ്പുറം വീണ്ടും ഉപയോഗിക്കാനോ നീക്കം ചെയ്യപ്പെടാനോ കഴിയില്ല.
ഫലസിദ്ധി
ഒരിക്കലും പ്രസവിക്കാത്ത സ്ത്രീകൾ പൂർണ്ണമായി ഉപയോഗിച്ചാൽ സ്പോഞ്ചിന്റെ ഫലപ്രാപ്തി 91% ആണ്, കുറഞ്ഞത് ഒരു പ്രസവമെങ്കിലും നൽകിയ സ്ത്രീകൾ 80% ആണ്. യോനിയിൽ ലൈംഗിക ബന്ധത്തിലേർപ്പെടുമ്പോഴെല്ലാം സ്പോഞ്ച് ഉപയോഗിക്കുന്നത് ബുദ്ധിമുട്ടുള്ളതിനാൽ, ഈ രീതിയുടെ യഥാർത്ഥ ഫലപ്രാപ്തി സൂചിപ്പിച്ച കണക്കുകളേക്കാൾ കുറവാണ്. സ്ഖലനത്തിന് മുമ്പ് ലിംഗം പിൻവലിക്കൽ അല്ലെങ്കിൽ കോണ്ടം പോലുള്ള മറ്റ് ഗർഭനിരോധന മാർഗ്ഗങ്ങളുമായി സ്പോഞ്ചുകൾ സംയോജിപ്പിക്കാൻ നിർദ്ദേശിക്കുന്നു.
വെണ്മണി പ്രസ്ഥാനം
പത്തൊമ്പതാം നൂറ്റാണ്ടോടുകൂടി ആവിർഭവിച്ച ഒരു കവിതാ പ്രസ്ഥാനം. 1850 മുതൽ 1900 വരെയായിരുന്നു ഇതിന്റെ പുഷ്കല കാലം. കൊടുങ്ങല്ലൂർക്കോവിലകം കേന്ദ്രീകരിച്ച് വളർച്ച. പൂന്തോട്ടത്ത് അച്ഛൻ, വെണ്മണി അച്ഛൻ എന്നിവരുടെ നേതൃത്വത്തിൽ വളർന്നു. കൊട്ടാരത്തിൽ ശങ്കുണ്ണിയും കൊടുങ്ങല്ലൂർ കുഞ്ഞിക്കുട്ടൻ തമ്പുരാനും മറ്റു കവികളും ഈ പ്രസ്ഥാനത്തിനു സംഭാവനകൾ നൽകിയിട്ടുണ്ട്. 1908ൽ കുമാരനാശാന്റെ വീണപൂവ്‍ പ്രസിദ്ധീകരിക്കുംവരെ മലയാള കവിതയിലെ മുഖ്യധാരയായി വർത്തിച്ചു ഏറെക്കുറെ മണിപ്രവാള രീതി തന്നെ ഇവർ സ്വീകരിച്ചു. മലയാള കാവ്യങ്ങൾക്ക് സംസ്കൃത ഭിന്നമായ ശൈലി സൃഷ്ടിച്ചത് വെണ്മണി പ്രസ്ഥാനമാണ്
സവിശേഷതകൾ
സാമാന്യ ജനങ്ങളെ കവിതയോടടുപ്പിച്ച കവിതാ രീതിയാണു വെണ്മണി പ്രസ്ഥാനം. സംസ്കൃത സ്വാധീനത്തിൽ നിന്നും മലയാളകവിതയെ സ്വതന്ത്രമാക്കുന്നതിൽ വെണ്മണിപ്രസ്ഥാനം വലിയ പങ്കുവഹിച്ചു. എന്നാൽ കവിതയിലെ ശൃംഗാരാവിഷ്കരണത്തിന്റെ പേരിൽ ഒട്ടേറെ വിമർശനങ്ങളുമുണ്ടായി.
ഏറെക്കുറെ മണിപ്രവാളരീതി തന്നെയാണ് ഇവർ സ്വീകരിച്ചതെങ്കിലും സംസ്കൃത വിഭക്ത്യന്ത പദങ്ങൾ ആവുന്നത്ര കുറച്ചു. ആർജ്ജവ സാരള്യ പ്രസാദ ശ്ലേഷ ഗുണങ്ങൾ ഇവരുടെ കവിതകളിൽ കാണാം.
സംസ്കൃത വിഭക്ത്യന്തങ്ങളുടെ വർജ്ജനം
കവിതയിൽ ഉപയോഗിക്കുന്ന ഭാഷ അങ്ങേയറ്റം ലളിതവും സ്വാഭാവികവും സജീവവും ആക്കാനാണ് ഈ കവികൾ ശ്രമിച്ചത്. ഇതിനുള്ള മുഖ്യ ഉപാധി ആയിരുന്നു സംസ്കൃത വിഭക്ത്യന്തവർജ്ജനം വും ഭാഷയുടെ ഈ ജനാധിപത്യവത്കരണവും. ഇവ കവിതയുടെ ജനപ്രീതി വർദ്ധിപ്പിച്ചു.
ശ്ലേഷം, മാധുര്യം, പ്രസാദം, സൗകുമാര്യം മുതലായ ഗുണങ്ങൾ
എന്ന നടുവത്ത് മഹന്റെ ശ്ലോകം സവിശേഷതകൾക്ക് ഉത്തമോദാഹരണമാണ്.
പ്രാസങ്ങളുടെ ഉപയോഗം
ശബ്ദാലങ്കാരങ്ങൾ നിയമമെന്ന നിലയ്ക്കും ഭംഗിയായും ഉപയോഗിച്ചത് വെണ്മണിക്കവികളുടെ സവിശേഷതയാണ്.
അവലംബം
വർഗ്ഗം:മലയാളഭാഷയുടെ ചരിത്രം
ക്ലമന്റൈൻ കേക്ക്
ക്ലമന്റൈൻ പഴങ്ങളും മറ്റ് പ്രത്യേക കേക്ക് ചേരുവകളും ചേർന്ന ഒരു കേക്ക് ആണ് ക്ലമന്റൈൻ കേക്ക് (Clementine cake). ഇതിൽ കൂടുതൽ ചേരുവകൾ ഉപയോഗിക്കുന്നതു കൂടാതെ നിർമ്മാണത്തിൽ കുറച്ച് വ്യത്യാസങ്ങളും നിലനിൽക്കുന്നു. മുഴുവനായോ അല്ലെങ്കിൽ തൊലിയും വിത്തും മാറ്റിയ ക്ലമന്റൈൻ പഴങ്ങളുപയോഗിച്ചും ഈ കേക്ക് തയ്യാറാക്കാം. സെഫാർഡി ജൂതന്മാർ വികസിപ്പിച്ച ഓറഞ്ച് കേക്കിനെ അടിസ്ഥാനമാക്കിയുള്ളതാണ് ഇതിന്റെ ഉത്ഭവം. ജനകീയ സംസ്കാരത്തിൽ, 2013-ലെ ദ സീക്രട്ട് ലൈഫ് ഓഫ് വാൾട്ടർ മിറ്റി എന്ന സിനിമയിൽ ഈ കേക്ക് ഒരു ചെറിയ പങ്ക് വഹിച്ചിരുന്നു.
നിർമ്മാണം
ക്ലമന്റൈൻ പഴങ്ങൾ (ഒരു വില്ലൊലീഫ് മന്ദാരിൻ ഓറഞ്ചും ഒരു മധുരമുള്ള ഓറഞ്ചും തമ്മിലുള്ള സങ്കരം), ബദാം, മാവ്, പഞ്ചസാര, വെണ്ണ, മുട്ട എന്നീ ചേരുവകൾ ഉപയോഗിച്ചാണ് ക്ലമന്റൈൻ കേക്ക് തയ്യാറാക്കുന്നത്. ഓറഞ്ച് ജ്യൂസ്, ഓറഞ്ച് മസ്കറ്റ്, പാൽ, വെളുത്ത ഡിസേർട്ട് വൈൻ, അല്ലെങ്കിൽ റീസ്ലിംഗ് വീഞ്ഞ് (ജർമ്മനിയിലെ റൈൻ മേഖലയിൽ നിന്ന് ഉത്ഭവിച്ച വെളുത്ത മുന്തിരിപ്പഴം കൊണ്ട് നിർമ്മിച്ചത്.) എന്നിവയും ഉപചേരുവകളായി ഉപയോഗിക്കുന്നു. ഓറഞ്ച് ഓയിൽ അല്ലെങ്കിൽ ടാംഗറിൻ ഓയിൽ (അല്ലെങ്കിൽ രണ്ടും), ബദാം സത്തും വാനില സത്തും എന്നിവയും ചേരുവകളിൽ ഉൾപ്പെടുന്നു. മാവുപയോഗിച്ച് തയ്യാറാക്കാത്തവയ്ക്ക് ചില വ്യതിയാനങ്ങൾ നിലവിലുണ്ട്. അപ്സൈഡ്-ഡൗൺ രീതി ഉപയോഗിച്ചും ഇത് തയ്യാറാക്കാം.
ക്ലമന്റൈൻ മിക്സിൽ കലർത്തിയോ  വിത്ത് മാറ്റിയ ക്ലമന്റൈൻ പഴങ്ങൾ കഷണങ്ങളാക്കി കേക്കിനു മുകളിൽ വിതറിയോ രണ്ടുവിധത്തിലും കേക്ക് തയ്യാറാക്കാനാകും. തൊലി ഉൾപ്പെടെയുള്ള ക്ലമന്റൈൻ പഴങ്ങളും തൊലി മാറ്റിയ ക്ലമന്റൈൻ പഴങ്ങളും ഉപയോഗിക്കാം. പാചകം ചെയ്ത ക്ലമന്റൈൻ പഴങ്ങൾ കേക്കിന് തയ്യാറാക്കിയ മാവിൽ ഉപയോഗിക്കാം. കാൻഡീഡ് ക്ലമന്റൈൻ പഴങ്ങൾ കേക്കിനുമുകളിൽ അലങ്കരിക്കാനുപയോഗിക്കാം. ആവിയിൽ പുഴുങ്ങിയോ വറുത്തോ ബദാം ഉപയോഗിക്കാം. പഞ്ചസാര അല്ലെങ്കിൽ ചോക്കലേറ്റ് ഗ്ലേയ്സ് പോലുള്ള മധുരമുള്ളവ കേക്കിനുമുകളിൽ ടോപ്പിങ്ങ് നൽകി ക്ലെമന്റൈൻ കേക്ക് പൂർത്തിയാക്കാവുന്നതാണ്. ഒരു ഫഡ്ജ് അല്ലെങ്കിൽ ചോക്ലേറ്റ് സോസ്, പൊടിച്ച പഞ്ചസാര അല്ലെങ്കിൽ തേൻ   എന്നിവയും ടോപ്പിങ്ങിൽ ഉപയോഗിക്കാവുന്നതാണ്. ക്ലെമന്റൈൻ കേക്ക് ഒരു പക്ഷെ സാന്ദ്രതയോടും നനവോടും ആയിരിക്കാം കാണപ്പെടുന്നത്. തയ്യാറാക്കി ഒരു ദിവസമോ അതിനുശേഷമോ ആയിരിക്കും ക്ലെമന്റൈൻ കേക്കിന്റെ സ്വാദ് മെച്ചപ്പെടുന്നത്. കാരണം പാകം ചെയ്ത ശേഷം, ചേരുവകൾ തമ്മിൽ കൂടിചേരുമ്പോൾ കേക്കിന്റെ സുഗന്ധവും രുചിയും വർദ്ധിക്കുകയും ചെയ്യുന്നു. തയ്യാറാക്കിക്കഴിഞ്ഞാൽ സംരക്ഷിക്കാൻ അതിനെ ഫ്രീസ് ചെയ്യാവുന്നതാണ്.
ചരിത്രം
സെഫാർഡിക് ജൂതന്മാർ (മധ്യകാലഘട്ടങ്ങളിൽ ഐബിയൻ പെനിൻസുലയിൽ കൂട്ടിച്ചേർക്കപ്പെട്ട ജൂതൻമാരുടെ ഒരു പ്രത്യേക സമൂഹമായി രൂപപ്പെട്ട ജൂത വിഭാഗം) വികസിപ്പിച്ചെടുത്ത ഓറഞ്ച് കേക്കിനെയാണ് ക്ലെമന്റൈൻ കേക്കുമായി ബന്ധപ്പെടുത്തിയിരിക്കുന്നത്. മെഡിറ്ററേനിയൻ നാഗരികതയിൽ സിട്രസ് കൃഷിയുടെ ഉത്ഭവം ഉടലെടുത്തത് സഫർഡിക്ക് ജൂത സമുദായം വഴിയായിരുന്നു. 15-ാം നൂറ്റാണ്ടിൽ ഓറഞ്ച് ഉപയോഗം ബേക്ക് ചെയ്ത ഭക്ഷണ സാധനങ്ങളിൽ വളരെയധികം പ്രചാരം നേടിയിരുന്നു. ഐബീരിയൻ സുഗന്ധങ്ങൾക്കു പുറമേ കേക്കിന് വടക്കൻ ആഫ്രിക്കയുടെയും സ്പാനിഷ് വേരുകളും കാണപ്പെടുന്നു. thumb|ക്ലമന്റൈൻ പഴങ്ങൾ|alt=ക്ലമന്റൈൻ പഴങ്ങൾ
ജനകീയ സംസ്ക്കാരത്തിൽ
2013 -ലെ സീക്രട്ട് ലൈഫ് ഓഫ് വാൾട്ടർ മിട്ട് എന്ന അമേരിക്കൻ സാഹസിക കോമഡി-നാടക സിനിമയിൽ ക്ലെമന്റൈൻ കേക്ക് ഒരു ചെറിയ പങ്ക് വഹിച്ചു. ഈ ചിത്രത്തിന്റെ പ്രദർശന സീനുകളിലും ക്ലെമന്റൈൻ കേക്ക് ഉൾപ്പെടുത്തിയിരുന്നു.
ബ്രിട്ടീഷ് സെലിബ്രിറ്റി ഷെഫ് നിഗെല്ല ലോസൺ, ക്ലെമെന്റൻ കേക്കിനായി ഒരു പാചകക്കുറിപ്പ് തയ്യാറാക്കിയിട്ടുണ്ട്.
കൂടുതൽ വായനയ്ക്ക്
വർഗ്ഗം:കേക്കുകൾ വർഗ്ഗം:മധുരപലഹാരങ്ങൾ
ഏഷ്യാനെറ്റ് ന്യൂസ് നെറ്റ്വർക്ക്
2008 ൽ സംയോജിപ്പിച്ച ഒരു ഇന്ത്യൻ വാർത്താ മാധ്യമ കമ്പനിയാണ് ഏഷ്യാനെറ്റ് ന്യൂസ് നെറ്റ്‌വർക്ക് (ANN). ജൂപ്പിറ്റർ ക്യാപിറ്റലിന്റെ അനുബന്ധ സ്ഥാപനമായ ജൂപ്പിറ്റർ എന്റർടൈൻമെന്റിന്റെ അനുബന്ധ സ്ഥാപനമാണിത്.
ഏഷ്യാനെറ്റ് ന്യൂസ് നെറ്റ്‌വർക്ക് മലയാള വാർത്താ ചാനലായ ഏഷ്യാനെറ്റ് ന്യൂസ്, കന്നഡ ന്യൂസ് ചാനൽ സുവർണ ന്യൂസ്, കന്നഡ ദിനപത്രം കന്നഡ പ്രഭ എന്നിവ പ്രവർത്തിപ്പിക്കുന്നു. ഇംഗ്ലീഷ്, തമിഴ്, തെലുങ്ക് ഭാഷകളിൽ പ്രത്യേക വാർത്താ പോർട്ടലുകളും ഇത് പ്രവർത്തിപ്പിക്കുന്നു. ഇംഗ്ലീഷ് വാർത്താ ചാനലായ റിപ്പബ്ലിക് ടിവിയിൽ നിക്ഷേപകരും കൂടിയാണ് ജൂപ്പിറ്റർ ക്യാപിറ്റൽ.
അവലംബം
വർഗ്ഗം:ഇന്ത്യയിലെ മാധ്യമ കമ്പനികൾ
ഖ്മെൽനിറ്റ്സ്കി
ഖ്മെൽനിറ്റ്സ്കി (Хмельни́цький, ) 1954 വരെ പ്രോസ്കുരിവ് Проску́рів എന്നറിയപ്പെട്ടിരുന്ന പടിഞ്ഞാറൻ ഉക്രെയ്നിലെ ഒരു നഗരമാണ്. ഇത് ഖ്മെൽനിറ്റ്സ്കി ഒബ്ലാസ്റ്റ് (പ്രദേശം), ഖ്മെൽനിറ്റ്സ്കി റയോൺ (ജില്ല) എന്നിവയുടെ ഭരണ കേന്ദ്രവുംകൂടിയാണ്. ഇത് ഖ്മെൽനിറ്റ്സ്കി നഗര ഹ്രൊമദയുടെ ഭരണനിർവ്വഹണവും നടത്തുന്നു. ബുഹ് നദിയുടെ തീരത്തുള്ള പോഡോലിയ എന്ന ചരിത്ര പ്രദേശത്താണ് ഖ്മെൽനിറ്റ്സ്കി നഗരം സ്ഥിതി ചെയ്യുന്നത്. 1941-ൽ നഗരത്തിന് അതിന്റെ നിലവിലെ പ്രാദേശിക സർക്കാർ പദവി ലഭിച്ചു. 2021 കണക്കാക്കിയതുപ്രകാരം നിലവിൽ 274,582 നഗര ജനസംഖ്യയുള്ള ഇത് വിന്നിറ്റ്സിയയ്ക്ക് ശേഷം പഴയ പോഡോലിയ മേഖലയിലെ രണ്ടാമത്തെ വലിയ നഗരമായും പ്രദേശത്തിന്റെ പടിഞ്ഞാറൻ ഭാഗത്തെ ഏറ്റവും വലിയ നഗരമായും മാറുന്നു.
സോഫിയ അമര
മൊറോക്കൻ പത്രപ്രവർത്തകയും ചലച്ചിത്ര സംവിധായകയുമാണ് സോഫിയ അമര (ജനനം: 25 മെയ് 1968).
ആദ്യകാലജീവിതം
1968-ൽ കാസബ്ലാങ്കയിലാണ് അമര ജനിച്ചത്. ജോർദാൻ സർവകലാശാലയിൽ നിന്ന് പൊളിറ്റിക്കൽ സയൻസിൽ ബിരുദവും 1996-ൽ പാരീസിലെ ഐഇപിയിൽ നിന്നും ബിരുദവും നേടി. വിവിധ ചാനലുകൾക്കും റേഡിയോ സ്റ്റേഷനുകൾക്കുമായി മിഡിൽ ഈസ്റ്റിൽ ഒരു കറസ്‌പോണ്ടന്റായി അമര തന്റെ ഔദ്യോഗിക ജീവിതം ആരംഭിച്ചു. ആദ്യത്തെ പലസ്തീൻ ഇൻതിഫാദ, ഇറാഖ് കുവൈത്ത് ആക്രമണം, യാസർ അറഫാത്തിന്റെ ഗാസയിലേക്കുള്ള മടക്കയാത്ര തുടങ്ങിയ സംഭവങ്ങൾ അവർ വിശദീകരിച്ചു.
ഈജിപ്തിലെ അറബ് വസന്തത്തെക്കുറിച്ച് അമര റിപ്പോർട്ട് ചെയ്തു. കെയ്‌റോയിലെ പ്രതിഷേധക്കാർക്കൊപ്പം രണ്ടുതവണ ജയിലിലടയ്ക്കപ്പെട്ടു. 2011-ൽ സിറിയൻ ആഭ്യന്തരയുദ്ധം ആരംഭിച്ചതിനുശേഷം അവർ ഡോക്യുമെന്ററികൾ നിർമ്മിച്ചു. 2014-ൽ അമര ഇൻ‌ഫിൽ‌ട്രീ ഡാൻസ് എൽ‌ഫെർ‌ സിറിയൻ‌: ഡു പ്രിൻ‌ടെം‌പ്സ് ഡി ഡമാസ് എതാറ്റ് ഇസ്ലാമിക് എന്ന പുസ്തകം പ്രസിദ്ധീകരിച്ചു. അതിൽ ഇസ്ലാമിക് സ്റ്റേറ്റ് ഓഫ് ഇറാഖ് ആന്റ് ദി ലെവന്റ് (ഐ‌സി‌എൽ) യഥാർത്ഥത്തിൽ ബഷർ അൽ അസദിന്റെ സഖ്യകക്ഷിയാണെന്ന് അവർ നിർദ്ദേശിച്ചു. 2017-ൽ മൊസൂൾ സ്വാതന്ത്യ്രമായതിനു ശേഷം ഇറാഖ് സൈന്യവുമായി നഗരത്തിലേക്ക് പ്രവേശിച്ച ആദ്യത്തെ വനിതാ പത്രപ്രവർത്തകയായി അമര മാറി.
2017-ൽ അവർ ദ ലോസ്റ്റ് ചിൽഡ്രൻ ഓഫ് കാലിഫേറ്റ് എന്ന ഡോക്യുമെന്ററി സംവിധാനം ചെയ്തു. അതിൽ എട്ട് വയസ് പ്രായമുള്ള കുട്ടികൾ മസ്തിഷ്കപ്രക്ഷാളനം നടത്തുകയും ആയുധ പരിശീലനം നേടുകയും ചെയ്യുന്നു. മോണ്ടെ-കാർലോ ടിവി ഫെസ്റ്റിവലിൽ ഇതിന് അമാഡ് (AMADE) സമ്മാനം ലഭിച്ചു. 2018-ൽ ബാഗ്ദാദി ദി ഖലീഫ് ഓഫ് ടെറർ എന്ന പുസ്തകം അമര പ്രസിദ്ധീകരിച്ചു. ഐ‌സി‌എൽ നേതാവ് അബുബക്കർ അൽ ബാഗ്ദാദിയുടെ മുൻ ഭാര്യയും മകളുമായുള്ള അഭിമുഖങ്ങൾ അതിൽ ഉണ്ടായിരുന്നു.
2019-ൽ യുഎസ് പ്രസിഡന്റ് ഡൊണാൾഡ് ട്രംപിന് മിഡിൽ ഈസ്റ്റ് നയം ഇല്ലെന്നും സൗദി സർക്കാരിന്റെ ദുരുപയോഗം അവഗണിച്ചതായും അവർ വിമർശിച്ചു. അറബ് വസന്തത്തിന്റെ ഏറ്റവും ആശങ്കാജനകമായ നിഗമനം “സ്വന്തം താൽപ്പര്യങ്ങളുടെ അടിസ്ഥാനത്തിൽ പ്രവർത്തിക്കുന്ന പ്രതിസന്ധിഘട്ട മാനേജർമാരുണ്ട്. അത് പലപ്പോഴും മാറുകയും ചിലപ്പോൾ മോശമായി കണക്കാക്കുകയും ചെയ്യുന്നു” എന്നാണ് അമര പ്രസ്താവിച്ചത്.
പുറംകണ്ണികൾ
വർഗ്ഗം:1968-ൽ ജനിച്ചവർ
ഓവ്രെ പാസ്വിക് ദേശീയോദ്യാനം
ഓവ്രെ പാസ്വിക് ദേശീയോദ്യാനം (Norwegian: Øvre Pasvik nasjonalpark, Northern Sami: Báhčaveaji Álbmotmeahcci) നോർവേയിലെ ഫിൻമാർക്ക് കൌണ്ടിയിലുള്ള തെക്കൻ സോർ-വാറങ്കർ മുനിസിപ്പാലിറ്റിയിലെ പാസ്വിക്ഡാലെൻ താഴ്വരയുടെ തെക്കുകിഴക്കൻ ഭാഗത്തു സ്ഥിതിചെയ്യുന്ന ഒരു ദേശീയോദ്യാനമാണ്. 119 ചതുരശ്ര കിലോമീറ്റർ (46 ചതുരശ്ര മൈൽ) പ്രദേശം ഉൾക്കൊള്ളുന്ന ഈ ദേശീയോദ്യാനത്തിൽ, സൈബീരിയയിലേതുപോലെയുള്ള സ്കോട്ട് പൈനുകളുള്ള പ്രാചീന ടൈഗ വനങ്ങളും ആഴം കുറഞ്ഞ തടാകങ്ങളും ചതുപ്പനിലങ്ങളും ഉൾപ്പെടുന്നു.
അവലംബം
വർഗ്ഗം:നോർവെയിലെ ദേശീയോദ്യാനങ്ങൾ
മഹലുകൾ
മാലിദ്വീപിയൻ വംശജരായ ഇന്ത്യക്കാരാണ് മഹലുകൾ അഥവാ മഹൽ ജനത. ഇന്തോ ആര്യൻ ഭാഷകളുടെ ദക്ഷിണവിഭാഗത്തിലെ ദിവേഹി ഭാഷയുടെ ഉപഭാഷയായ മഹൽ ഭാഷ സംസാരിക്കുന്ന ജനങ്ങളെ മഹലുകൾ എന്ന് വിളിക്കുന്നു. മാലിദ്വീപിയൻ ജനതയുടെ മൂന്ന് പ്രധാന ഉപവിഭാഗങ്ങളിൽ ഒന്നാണ് മഹലുകൾ. ഇവർ പ്രധാനമായും ഇന്ത്യയുടെ കേന്ദ്രഭരണ പ്രദേശമായ ലക്ഷദ്വീപിലെ മിനിക്കോയ് ദ്വീപിൽ വസിക്കുന്ന ജനവിഭാഗമാണ്.
ഭാഷ
ലോകത്ത് കോടാനുകോടി ജനങ്ങൾ കൈകാര്യം ചെയ്തു വരുന്ന ലിപിയുള്ളതും ഇല്ലാത്തതുമായ ആയിക്കെണക്കിന് ഭാഷകളിൽ ഒരു ഭാഷയാണ് മഹൽ (ദിവെഹി).
അവലംബം
വർഗ്ഗം:ജനവിഭാഗങ്ങൾ
ബിന്ധ്യാബസിനി ദേവി
ഒരു ഇന്ത്യൻ നാടോടി സംഗീതജ്ഞയായിരുന്നു ബിന്ധ്യവാസിനി ദേവി (മരണം 2006). ബീഹാർ കോകില എന്ന പേരിലാണ് അവർ അറിയപ്പെടുന്നത്. നാടോടി സംഗീതം പ്രോത്സാഹിപ്പിക്കുന്ന വിന്ധ്യ കലാ മന്ദിർ എന്ന പാറ്റ്ന ആസ്ഥാനമായുള്ള സംഗീത അക്കാദമിയായ വിന്ധ്യ കലാ മന്ദിറിന്റെ സ്ഥാപകയായിരുന്നു അവർ. അക്കാദമി ഇപ്പോൾ 55 വർഷമായി ലഖ്‌നൗവിലെ ഭട്ഖണ്ഡേ സർവകലാശാലയുമായി ബന്ധപ്പെട്ടിരിക്കുന്നു. അത് ഇപ്പോൾ അവരുടെ മരുമകൾ ശോഭ സിൻഹയും മകൻ സുധീർ കുമാർ സിൻഹയും നടത്തുന്നു. ഇന്ത്യൻ സംസ്ഥാനമായ ബീഹാറിലെ മുസാഫർപൂരിൽ ജനിച്ച അവർ മൈഥിലി, ഭോജ്പുരി, മഗാഹി എന്നീ ഭാഷകളിലെ നാടോടി സംഗീതത്തിൽ പ്രാവീണ്യം നേടിയിട്ടുണ്ട്. വിവാഹ ഗീത് എന്ന സിനിമയിൽ അവർ ഛോട്ടേ ദുൽഹാ കേ എന്ന ജനപ്രിയ ഗാനവും ആലപിച്ചു. കൂടാതെ അവരുടെ പല ഗാനങ്ങളും സിഡി ഫോർമാറ്റിൽ പുറത്തിറങ്ങിയിട്ടുണ്ട്.
1974-ൽ ഇന്ത്യാ ഗവൺമെന്റ് അവർക്ക് നാലാമത്തെ പരമോന്നത ഇന്ത്യൻ സിവിലിയൻ ബഹുമതിയായ പത്മശ്രീ നൽകി ആദരിച്ചു. സംഗീത നാടക അക്കാദമി അവർക്ക് 1991-ൽ അവരുടെ വാർഷിക അവാർഡ് നൽകി തുടർന്ന് 2006-ൽ അക്കാദമി ഫെല്ലോഷിപ്പും നൽകി. 1998-ൽ മധ്യപ്രദേശ് സർക്കാരിന്റെ അഹല്യ ബായ് അവാർഡ് ലഭിച്ചു. ബിന്ധ്യവാസിനി ദേവി 2006 ഏപ്രിൽ 18-ന് തന്റെ 86-ആം വയസ്സിൽ കങ്കർബാഗിലെ വസതിയിൽ വച്ച് മരിച്ചു. അവർക്ക് രണ്ട് ആൺമക്കളും ഒരു മകളും ഉണ്ടായിരുന്നു.
പുറം കണ്ണികൾ
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:ഇന്ത്യൻ വനിതാ നാടോടി ഗായകർ വർഗ്ഗം:2006-ൽ മരിച്ചവർ
പെട്ടി സ്രാവ്
സ്രാവ് വിഭാഗത്തിൽ പെട്ട ഒരു മൽസ്യമാണ് പെട്ടി സ്രാവ്  അഥവാ '''Blacktip Shark. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി സംരക്ഷണം ആവശ്യമുള്ള ജീവിവർഗ്ഗങ്ങൾ എന്നാണ്.
പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. കുട്ടികൾക്ക് അമ്മയുടെ ഗർഭപാത്രവുമായി പൊക്കികൊടി ബന്ധം ഉണ്ട് ഇവയിൽ.
കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ്, മനുഷ്യരെ അക്രമിക്കുന്നത്തിൽ മുൻപ്പിൽ നിൽക്കുന്ന ഇനമാണ് ഈ കുടുംബം. ISA 2008 കണക്കു പ്രകാരം 28 തവണ ഇവ മനുഷ്യരെ യാതൊരു പ്രകോപനവും കൂടാതെ ആക്രമിച്ചതായി രേഖയുണ്ട്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ
സെക്സ് കോർഡ്-ഗോണഡൽ സ്ട്രോമൽ ട്യൂമർ
ഗ്രാനുലോസ, തെക്കൽ സെല്ലുകൾ, ഫൈബ്രോസൈറ്റുകൾ എന്നിവ ഉൾപ്പെടുന്ന അണ്ഡാശയ, ടെസ്റ്റിസിന്റെ സ്ട്രോമാൽ ഘടകത്തിൽ നിന്ന് ഉരുത്തിരിഞ്ഞ ഒരു കൂട്ടം മുഴയാണ് സെക്സ് കോർഡ്-ഗോണഡൽ സ്ട്രോമൽ ട്യൂമർ. ഇതിനു വിപരീതമായി, എപ്പിലിയൽ സെല്ലുകൾ ഗൊണാഡിനെ ചുറ്റിപ്പറ്റിയുള്ള പുറം എപിത്തീലിയൽ ലൈനിംഗിൽ നിന്നാണ് ഉത്ഭവിക്കുന്നത്. മനുഷ്യരിൽ, ഈ ഗ്രൂപ്പ് അണ്ഡാശയ ക്യാൻസറുകളുടെ 8% വും ടെസ്റ്റിക്യുലാർ ക്യാൻസറുകളിൽ 5% വും ആണ്. അവയുടെ രോഗനിർണയം ഹിസ്റ്റോളജിക്കൽ ആണ്. ട്യൂമറിന്റെ ഒരു ബയോപ്സിക്ക് മാത്രമേ കൃത്യമായ രോഗനിർണയം നടത്താൻ കഴിയൂ.
External links
വർഗ്ഗം:അർബുദങ്ങൾ വർഗ്ഗം:സ്ത്രീരോഗങ്ങൾ
സുസ്ഥിര വികസന ലക്ഷ്യങ്ങളും കർണാടകയും
ഐക്യരാഷ്ട്ര സഭയുടെ സുസ്ഥിര വികസന ലക്ഷ്യങ്ങളുമായി ബന്ധപ്പെട്ട് 2030 ലെ കർമ്മപദ്ധതിയും സുസ്ഥിര വികസന ലക്ഷ്യങ്ങളുടെ പുരോഗതിയും ഉറപ്പാക്കാനായി ഇന്ത്യയിൽ ആരംഭിച്ച പദ്ധതികളിൽ കർണാടകയുടെ പങ്കും പ്രവർത്തനങ്ങളും വ്യക്തമാക്കുന്നതിനെ "സുസ്ഥിര വികസന ലക്ഷ്യങ്ങളും കർണാടകയും" എന്നതുകൊണ്ട് അർഥമാക്കുന്നു. ഇന്ത്യ 2015ൽ ഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങൾ സ്വീകരിച്ചു. ഐക്യരാഷ്ട്രസഭയുടെ സുസ്ഥിര വികസന അജണ്ട 2030 രൂപീകരിക്കുന്നതിൽ ഇന്ത്യ ഒരു പ്രധാന പങ്ക് വഹിച്ചു, രാജ്യത്തിന്റെ ദേശീയ വികസന അജണ്ടയുടെ ഭൂരിഭാഗവും സുസ്ഥിര വികസന ലക്ഷ്യങ്ങളിൽ (SDGs) പ്രതിഫലിക്കുന്നു. ഐക്യരാഷ്ട്ര സഭയുടെ സുസ്ഥിരവികസന ലക്ഷ്യങ്ങൾ കൈവരിക്കുന്നതിലെ പുരോഗതി വിലയിരുത്തുന്ന ദേശീയ സൂചികയിൽ കർണാടക  അഞ്ചാം സഥാനം കൈവരിച്ചു.
2022 ൽ  പാർലമെന്റിൽ അവതരിപ്പിച്ച സാമ്പത്തിക സർവേ പ്രകാരം നീതി ആയോഗിന്റെ സുസ്ഥിര വികസന ലക്ഷ്യം (എസ്ഡിജി) ദേശീയ സൂചികയിൽ തമിഴ്‌നാട് ഹിമാചൽ പ്രദേശിനൊപ്പം രണ്ടാം സ്ഥാനം കരസ്ഥമാക്കി. സുസ്ഥിര വികസന ലക്ഷ്യ സൂചികയിൽ 75 പോയിന്റുകൾ നേടി കേരളം ഒന്നാമതെത്തിയപ്പോൾ തമിഴ്‌നാട്, ഹിമാചൽപ്രദേശ് എന്നിവ 66 പോയിന്റുകൾ നേടിയാണ്  രണ്ടാം സ്ഥാനത്തെത്തിയത്. ഗോവ മൂന്നാം സ്ഥാനവും, ഉത്തരാഖഡ് നാലാം സ്ഥാനവും കൈവരിച്ചു.
പശ്ചാത്തലം
സുസ്ഥിര വികസന ലക്ഷ്യങ്ങൾ കൈവരിക്കാൻ സാങ്കേതിക വിദ്യയുടെ സഹായം പ്രയോജനപ്പെടുത്തുന്നതാണ് ദേശീയ സൂചികയിൽ കർണാടകയുടെ മുന്നേറ്റത്തിന് കാരണം. സുസ്ഥിര വികസന ലക്ഷ്യങ്ങൾ ആരംഭിക്കുമ്പോൾ കർണാടകയുടെ സ്ഥാനം വളരെ പിന്നിലായിരുന്നു. സാങ്കേതിക വിദ്യയിലും ഇൻഫ്രാസ്ട്രക്ച്ചറിലും കൈവരിച്ച കുതിപ്പ് കർണാടകയുടെ നിലമെച്ചപ്പെടുത്തി. 2019 ലെ സൂചികയിൽ 66 പോയിന്റുകൾ മാത്രം നേടിയ സംസ്ഥാനം 2020 ആയപ്പോഴേയ്ക്കും 72 പോയിന്റുകൾ നേടിക്കൊണ്ട് സൂചികയിൽ സ്ഥാനം മെച്ചപ്പെടുത്തി. വ്യവസായ  സൗഹൃദമായ അന്തരീക്ഷം ഒരുക്കാൻ കഴിഞ്ഞു എന്നതും കർണാടകയുടെ നേട്ടത്തിൽ പങ്കുവഹിച്ച സമീപനമാണ്.
വെല്ലുവിളികളും പ്രതിസന്ധികളും
വ്യവസായികമായും വാണിജ്യപരമായും മുന്നിട്ടു നിൽക്കുന്ന തെക്കൻ കർണാടക സുസ്ഥിര വികസന ലക്ഷ്യങ്ങളിൽ മുന്നിട്ടു നിൽക്കുമ്പോൾ കാർഷിക- ഖനി കേന്ദ്രീകൃതമായ വടക്കൻ കർണാടക പിന്നോക്കം നിൽക്കുന്നു. ഈ അന്തരം സംസ്ഥാനത്തിന്റെ മൊത്തത്തിലുള്ള സുസ്ഥിര വികസനത്തെ സാരമായി ബാധിയ്ക്കുന്നു. വടക്കൻ കർണാടകയിലാണ് വിശപ്പ് സൂചിക ഏറ്റവും കൂടുതൽ ഉയർന്നുനിന്നത്. റായ്ച്ചൂർ, കൽബുർഗി, യാദ്ഗിർ, കൊപ്പൽ, ഗദഗ്, ബല്ലാരി, ബാഗൽകോട്ട് എന്നീ ജില്ലകളെ ഭയാനകമായി ബാധിച്ചു. ചിത്രദുർഗ, ധാർവാഡ്, വിജയപുര, ബെലഗാവി, ബിദാർ, ദാവണഗരെ, ഹാവേരി എന്നിവിടങ്ങളിലും വിശപ്പ് സൂചിക ഉയർന്ന നിലയിലാണ്. ഉയർന്ന മാതൃമരണ നിരക്ക് നിയന്ത്രിക്കാൻ സാധിക്കാത്തത് കർണാടകയ്ക്ക് വലിയ വെല്ലുവിളി ഉയർത്തുന്നു.